
Nuestra zona de distribución son las ciudades —- 
y todos los pueblos de la coma 








on somos dados a magnificar os comportamen- 
tos humanos, tanto individuais como colectivos, 
pero temos que recoñecer que as dúas mani- 
festacións cívicas, a do | de decembro de 2002 
en Santiago e a do 23 de febreiro de 2003 en 
Madrid, deixaron unha forte pegada que propi- 
ciaron un amplo abano de reflexións. 

Nunha e noutra había que reaccionar e po- 
sicionarse con claridade desaprobando berros 
e frases obxectivamente desaxeitadas, ata algun- 
has ofensivas e inxustas. Tamén houbo conver- 
sas, discusións e ata “cabreos” polas valoracións 
de xentes que sen participar nelas as xulgaron 
seguindo o “esquema oficial” de descualificación 
e distorsión: manipulación, demagoxia, utiliza- 
ción política da traxedia, malas artes, engano 
ata dos nenos, malversación de fondos, etc., 
todo un rosario de afirmacións e xuízos inxusti- 
ficados. 

Dende unha posición en certo modo equi- 
distante dos partidos, tentamos ser obxectivos, 
as diversas reaccións da liña oficial, administra- 
ción—PP son suficientemente delatoras de que 
algo importante, unha alta porcentaxe de acer- 
to, de dar na diana, ten este berro sustanciado 
en multitudinario corpo social que é NUNCA 
MÁIS. 

Do mesmo xeito que o desastre do Prestige 
puxo en proba a capacidade de actuación e de 
xestión dos nosos administradores, con suspen- 
so xeral para tódolos implicados, a reacción dos 
mesmos e outros ante NUNCA MÁIS propicia a 
medición da talla, da altura de miras, da catego- 
ría humana, da intelixencia dos mesmos, arroxan- 
do, ique mágoa! outro suspenso. 

No medio desta importante e posiblemente 
transcendental marea e tempestade humana, de 
declaracións e réplicas de accións e reaccións, 
ataques, contraataques, manifestacións, etc., dun 
xeito sutil, case imperceptible, estase a produ- 
cir unha reacción, un casual e coincidente com- 
portamento de non colaboración, de negación 
de apoios ou axudas, algunhas con máis de 1O 
anos de vida, cara a Entidades como o noso 
ATENEO, causada, con evidencia absoluta, polo 
noso posicionamento diante do desastre do 
PRESTIGE e pola nosa participación no Comité 
Cidadán de Emerxencia na teima de levar a 
PLANTA DE GAS fora da Ría. 

É asombrosa a falta de sensibilidade demo- 
crática en Entidades, na administración, nos seus 
responsables, que ademais de defender un Pro- 
grama polo que, ao menos en teoría, foron elixi- 
dos teñen a obriga de propiciar e defender os 
principios democráticos e constitucionais, e de 
mellorar progresivamente as prácticas democrá- 
ticas da Sociedade. 

Opinións libres, respecto e cumprimento dos 
principios constitucionais, das leis e da normati- 








va aplicable a cada proxecto. Defensa dos de- 
reitos polas canles establecidas. Non discrimi- 
nación por razóns de OPINIÓN e moito me- 
nos pola utilización desas canles legais. 

No caso do Prestige hai uns feitos, hai ac- 
tuacións e hai un proceso legal, ou varios, que 
chegarán a unhas conclusións no seu día. Hai 
tamén un proceso político, non da dimensión 
democrática que debería ter, por mor da “maio- 
ría absoluta” que podería ser marabillosa si se 
aplicara ben, pero mal administrada resulta des- 
esperante para a maior parte da cidadanía (se 
os resultados das urnas próximas ó desmenten, 
non dubiden que rectificaremos o que sexa ne- 
cesario). 

No caso da Planta de Gas, no que segundo a 
nosa posición consideramos que non é viable a 
súa ubicación en Promontoiro, estamos a exer- 
cer un dereito lexítimo de discrepar e actuar 
diante das autoridades competentes para que se 
cumpra a lexislación e normativa aplicable. Esta- 
mos absolutamente seguros de que temos a ra- 
zón e diante das razóns e circunstancias OBXEC- 
TIVAS que fan inviable a Planta en Mugardos, no 
seu momento, as instancias decisorias denega- 
rán as autorizacións necesarias para establecer 
esta Planta dentro da Ría, a PERLA ÁRTABRA, 
como nós a chamamos. 

Ante esto, que é irreversible, quixeramos, ter 
a capacidade de convencemento necesaria para . 


'que os promotores descubriran, dunha vez por 


todas, a luz, tomasen unha valente resolución, 
deixasen de perder máis tempo e máis cartos, e 
dedicasen tódolos seus esforzos, AGORA E O 
MOMENTO, para replanear e situar a PLANTA 
DE GAS DO NOROESTE, no PORTO EXTE- 
RIOR DE FERROL, en CANELAS, onde teñen 
todo ó seu favor. É máis, lonxe de acosarmos e 
facernos máis difícil o camiño da nosa pervivencia 
que xa é difícil en si, que teñan a valentía de reco- 
ñecer o noso labor, de ver no noso posicionamento 
unha contribución á mellora e viabilidade do 
Proxecto e unha acción cidadá que sempre será 
necesaria, e malo cando non a haxa. Pola contra, 
se por un casual a Planta se fixese en Mugardos, 
seguiriamos a estar en desacordo, supoñemos que 
tería que ser porque os nosos argumentos e in- 
terpretacións das leis e normativas estarían equi- 
vocados, cousa que recoñeceriamos, felicitaria- 
mos ós “gañadores” neste lance. Algúns pagarían 
ceas comprometidas e trasladarían a súa residen- 
cia a VALDOVIÑO, buscando para os seus a dis- 
tancia que a normativa de riscos dispón para es- 
tas instalacións. 

iAh! Sempre cun sorriso, e un NON rotun- 
do a todo tipo de violencia, GUERRAS, TE- 
RRORISMO, ... ETC... 88 

obre Julio Aneiros —non hai outro máis gran- 

de- publiquei un artigo o día 8 de decem- 

bro co gallo da homenaxe tributada en 

Ferrol, homenaxe á que asistín moi honrado. Moi 

poucas persoas, entre as que viven, admiro máis. 

Naquel artigo, fixen este retrato do noso home- 
naxeado: 


... “Dicir hoxe que Julio Aneiros é, en 
Galicia, un nome fundamental, esencial, non 
completa o seu retrato. Porque foi máis, 
moito máis, e foino coa música moral que 
teñen os homes que posúen no seu espíri- 
to un diamante rexo e nobre. Aneiros non 
era —nin é— sen embargo, unha figura re- 
chamante, e nunca foi un actor, nin seque- 
ra no sentido mínimo, ese que hoxe pare- 
ce obrigado nas actividades políticas. 
Discreto, sobrio, rigoroso, responsable e 
intimamente convencido, foi'guía, referen- 
cia e emblema nos anos sesenta na recons- 
trucción do sindicalismo de clase nun es- 
pacio moi difícil —iFerrol- del Caudillo!—, 
predicando e labrando sempre nálección'e no 
ronsel de Ferrol de Pablo Iglesias”. 


Eu iniciaba o meu artigo coa expresión dun 
desexo: que a súa biografía “debería estar na me- 
moria de tódolos escolares”. Era un desexo moi 


JULIO ANEIROS: UNHA PROPOSTA 


Por Xesús Alonso Montero 


sentido e sobre el volvo nas liñas finais daquel es- 
crito: 


...“Cando o mundo no que vivimos se libe- 
re de Bisbales, Rociítos, Lequios e outros 
iconos de prestixio mediático, alguén escribi- 
rá a biografía de Julio Aneiros (e dalgúns outros) 
e, sobre todo, alguén debería difundir a milla- 
res esa biografía exemplar”, 


Ese alguén debería ser unha institución públi- 
ca (digna de tal nome) e, de non ser así (o que é 
moi probable), un grupo de amigos, convenci- 
dos de que hai que levar a boa nova, por 
exemplo, a tódolos escolares, como mínimo de 


Ferrol e a súa comarca. Se no próximo mes de 


setembro os alumnos e alumnas de tódalas 
escolas e de tódolos institutos atopan nos seus 
bancas a biografía de Julio Aneiros, os que a lean 
saberán por qué eles e seus pais son un pouco 
máis libres e gozan de certos bens públicos, 
inconcibibles sen a loita, a abnegación e O sacri- 
ficio persoal de seres humanos da entidade mo- 
ral e solidaria de Julio Aneiros. 

Sería, ademais, un caso, un tanto insólito, 
de cultura alternativa: para que certas virtudes 


—e certos soños— se opoñan, ecoloxicamente, á 


polución moral e mediática dun tempo tan 
noxento. 88 

CIRCUSFUSION 


ASOCIAZOM DE MALABARISTAS E NOVO CIRCO DE FERROL 


que neste breve artigo expoñemos, é 
O un cativo resumo da nosa asociación den- 
de os seus comezos ata o día de hoxe 
que esperamos sirva para que nos coñezades un 
pouco máis de preto e, por que non, para que vos 


entreteñades lendo as nosas “fazañas” no camiño 
que nos levou ata aquí. 





E, claro está, comezamos polo principio: 

A finais do ano 99 xurdiu en Ferrol a idea de 
crear unha asociación de malabaristas sen ánimo 
de lucro, que tivo a súa orixe nos intereses comúns 
dun grupo de persoas afeccionadas aos malabares 
e ao mundo do novo circo en xeral. 

Despois do papeleo que supuxo crear a nosa 
asociación centrámonos en poñer en práctica os 
obxectivos iniciais do noso traballo. Que eran en- 
tre outros os seguintes: 


- Difusión de técnicas circenses mediante a 
CREACIÓN DUNHA ESCOLA DE CIRCO. 

- Realizar ENCONTROS DE MALABARISTAS 
tanto a nivel galego como estatal así como or- 
ganizar desprazamentos aos distintos 
encontros que se realicen fóra da nosa 
localidade 

- Organizar ESPECTÁCULOS, PASES DE 
VÍDEO, OBRADOIROS DE MALABARES, etc. 
" Participar en solitario ou con outras 
asociacións en PROXECTOS DE ANIMA- 
CIÓN E REVITALIZACIÓN DA VIDA SOCIAL 
DOS BARRIOS que presenten grandes caren- 
cias neste aspecto. 

" Tentar crear unha conciencia favorable aos 
ESPECTÁCULOS DE CIRCO QUE NON 
USEN ANIMAIS nas súas actuacións, por con- 
siderar o seu uso no circo como unha PRÁC- 
TICA CRUEL E INNECESARIA. 


Cos nosos obxectivos formulados e co bauti- 
zo da asociación co nome de “ASOCIAZOM DE 
MALABARISTAS E NOVO CIRCO DE FERROL” 
comezamos pouco a pouco a poñer en marcha o 
proxecto das nosas cabezas. 

A primeira actividade social organizada foron 
os puntos de encontro, que comezaron sendo os 
sábados pola mañá no Cantón. A raíz do éxito 
destes puntos de encontro a asociación foi dán- 
dose a coñecer e o número de socios e 
seguidor(O's foi en crescendo. 

Axiña empezou a xestionarse co concello a 
creación dunha escola para o curso 2000/2001, 
proxecto que foi aprobado e posto en marcha 
cun presuposto mínimo e compartindo o local da 
Casa do Deporte, sito en Caranza, cun club de 
tenis de mesa e cunha escola de karate. 

As ensinanzas que tiveron cabida neste curso 
foron teatro, danza e malabares, coidamos que 
tres áreas moi relacionadas entre si e importantes 
para ás ártes circenses. 

A pesar dos erros, debidos á nosa inexperien- 
cia, rematámolo curso satisfeitos dos resultados 
obtidos e da grata experiencia que supuña a posta 
en marcha dunha escola de novo circo na nosa 
cidade ao alcance de todol(N?s interesad(Ns debi- 
do ao seu carácter gratuíto. 

Outras actividades que se viñan realizando nas 
orixes foron: | 


" PUNTOS DE ENCONTRO: no Inferniño, 
coincidindo co feirón, na Praza Vella e no Can- 
tón que se viñeron realizando con éxito sempre 
que o tempo foi favorable, e cando non foi así 
o local de Caranza resgardou os encontros da 
chuvia e o frío. Ademais de pasalo ben e com- 
partir entre tod(Ns os nosos coñecementos, 
trucos e xogos, conseguimos aledar as prazas 
de Ferrol e mostrar a asociación próxima á 
xente da rúa, que é unha importante canteira 
de artistas 

- VIAXES: Ao | Encontro de Malabaristas en 
Pola de Lena, Asturies, concorrida reunión de 
malabaristas de todo o continente onde apren- 
demos e participamos nas numerosas activi- 
dades desenvolvidas. 

- OBRADOIROS: A medida que fomos dán- 
donos a coñecer en Galicia, requerironnos para 
realizar obradoiros de malabares en distintos 
lugares ( Narahío, etc.). 

“ CURSOS: Xa dende o principio pareceunos 
importante nutrirnos de moitas fontes de for- 

mación como escola e tamén como asocia- 
ción. Por iso, ademais do profesorado da es- 
cola contactamos con outros profesionais para 
que nos deran cursos intensivos onde coñecer 
outros estilos e tipos de malabarismos, prepa- 
ración física, acrobacia, clown, etc. 


Así pois neste primeiro ano de andadura 
organizouse un curso de mazas con Antonio J. 
Benitez, “Antolio”, do que se fixo un espectáculo 
final, Noite de Novo Circo, que coincidiu coa ce- 
lebración do | aniversario da asociación; e tamén 
un curso de iniciación ó clown con Alex Navarro 
e Caroline Dream. 


- ESPECTÁCULOS: A petición do Concello 
de Ferrol creamos un pasarrúas con motivo 
da presentación da programación teatral in- 
fantil do concello “Asteroide B-612”, 


Dende esas datas ata os días de hoxe foron 
moitos os progresos que fixo esta asociación. 
Aquela “Asociación de malabaristas e novo circo 
de Ferrol” nacente e inexperta foi aprendendo co 
paso do tempo, nutríndose das ideas, opinións e 
sobre todo ganas e interese por mellorar das 
persoas que se foron achegando é aportando 
como tod(O's o seu grao de area; O resultado é 
estar nun proceso de evolución constante, que 
conlevou, entre outras cousas, o cambio do nome 
que tiñamos polo de “CIRCUSFUSIÓN”. É deste 
xeito como vamos sendo coñecidos cada vez un 
pouco máis e participando con máis forza na vida 
cultural de Ferrol e mesmo exportando esta a 
outros lugares. 

Un feito que favoreceu moito o desenvolve- 
mento do noso traballo foi a instalación da Escola 
no local cedido pola Parroquia de Sta Cruz en 
Canido, sito na rúa Pintor Pérez Parallé, coopera- 
tiva Sta. Cruz bloque | Soto. Gracias a esta ce- 
sión puidemos ampliar o noso espacio de traballo 
e estabilizarnos no mesmo. Iso posibilitounos dis- 





tribuílo en oficinas e almacéns ademais de poder 
dispoñer das horas de traballo que consideramos 
necesarias. 

A este feito debemos que siga en pé a escola 
de Novo Circo xa que de non ter local non podería 
ter seguido en funcionamento e acadar as carac- 
terísticas que actualmente podemos dicir que 
conseguiu. 

Para rematar o noso achegamento (Os 
lector(Ws facemos un breve resumo do que so- 
mos hoxe en día e así nos coñezades un pouco 
mellor, ou simplemente un pouco para aqueles 
que non teñan noticias da nosa existencia. 

Facemos e esperamos seguir facendo especial 
fincapé e seguir volcad(Us na Escola xa que naceu 
sendo un dos nosos principais obxectivos e segue a 
selo hoxe en día. No presente curso conta con 15 
adultos cun horario aumentado a 9 horas semanais 
repartidas nas materias de teatro físico, malabares 
e preparación física; e |2 nenos, cun monitorado 
específico, 2 horas os sábados pola mañá alternan- 
do clases de teatro con clases de malabares. Ade- 
mais nos últimos dous anos véñense incluíndo den- 
tro do programa escolar tres cursos monográficos 
centrados en materias específicas como maxia, 
passing, clown, contac, etc.que consideramos de 
interese para (Os alumn(ONs. Así mesmo a finais 
do curso escolar todol(/Ns alumn(Os e profesoras/ 
es traballamos en común para a realización dun 
espectáculo de fin de curso que serve para poñer 
en contacto co público todo o aprendido. 

Seguimos tamén realizando múltiples obrado- 
iros repartidos por toda a xeografía galega tanto 
de malabares como de construcción dos mesmos 
con material de refugallo,. É o caso da nosa parti- 
cipación en ARDORA, desde a segunda edición 
destas noites abertas alternativas en Ferrol. Ta- 
mén participamos e colaboramos en actividades 
xuvenís de animación tanto en Ferrol como 
noutros concellos que coñecen o noso xeito de 
traballar e gustan das actividades circenses como 
fusión de ocio e cultura. 

En canto aos cursos monográficos que organi- 
za a asociación para todas aquelas persoas (socias 
e non socias) interesadas, contamos cada vez cun- 
ha maior capacidade de traer a Ferrol grandes pro- 
fesionais de distinta procedencia e especialización 
dentro do mundo do espectáculo. Así este ano 
contamos coa presencia de Néstor Muzo que im- 
partiu un curso de clown con grande aceptación, e 
os que quedan por vir: “Musicoterapia” por Gusta- 
vo Costas e “Cabaret” por Ángel Burgo e Luis Lla- 
mas. iSe vos interesa non dubidedes en apuntarvos 
que aínda está o prazo de matrícula aberto! 

Ultimamente o noso traballo e a nosa ilusión 
ten tamén acollida sobre os escenarios galegos. O 
labor de creación de espectáculos comezou como 
traballos puntuais a petición do concello de Ferrol 
en forma de pasarrúas para promocionar a posta 
en marcha de campañas culturais ou de ocio. Sen 
embargo actualmente varios espectáculos crea- 
dos nesta asociación están circulando por teatros 
e outros espacios escénicos do país É este o caso 
de “Día tras día” que tivo as súas orixes o pasado 
ano no día da muller e foi crecendo sendo 
amosado noutros lugares, e a “Gala de Cabaret” 
un pasarrúas frustrado pola chuvia que se 
transformou nun espectáculo de sala e atopou 
nelas unha grande acollida. 

Pareceunos xusto rematar falando dos puntos 
de encontro, primeirísima actividade posta en mar- 
cha pola asociación á que polo tanto gardamos un 
especial cariño. Durante o inverno recollémonos 
no local de Canido tanto luns (de 16:30 a 18:15) 
como sábados (de 17:30 a 19:30) pero agardamos 
que non tarde en saír o sol para recuperar os 
encontros ao aire libre. Así que xa sabedes, 
podedes pasarvos por aquí sempre que queirades 





a pasar un bo rato, e a aprender a 
“malabarear” co material que está 
a disposición de tod(!Ns vós neses 
horarios. 

Pasado e presente comezan a 
construír un futuro, no máis próxi- 
mo deles temos a nosas miradas 
postas na elaboración do proxecto- 
escola do vindeiro ano, no que pen- 
samos aumentar as horas de clase 
e materias de aprendizaxe, e crear 
outro grupo que inclúa a aqueles 
que non son nenos nin adultos 
cunha dedicación especializada; 
tamén traballaremos en impulsar os 
puntos de encontro de xeito que cada vez sexan 
aproveitados por un maior número de persoas. 
Así mesmo, gustaríanos organizar un numeroso 
encontro de malabaristas de tódalas rexións onde 
teñan cabida actuacións, obradoiros, pasarrúas, 
festivais, ect. coa intención de achegar a Ferrol o 
circo máis actual e internacional; esperamos que 
sexa pronto e que saia todo como agardamos. 

A máis longo prazo, aparece o primordial 
obxectivo de facernos cun local propio do que 
poder sacar o máximo partido sen ter que de- 
pender de tercéiras persoas e crear así unha es- 
pecie de “Casa do novo circo de Ferrol” na que 
teñamos cabida tod(ONs nós, tod(Us vós, tod(OsS.... 

Aquí remata este breve achegamento. Espe- 
ramos que vos animedes a coñecernos máis de 
preto, con tódolos sentidos, e non exclusivamen- 
te coas palabras, porque o mundo do circo é, ante 
todo espectáculo, e agora temos a oportunidade 
de coñecelo dende fóra e tamén dende dentro. 
Todo un mundo fascinante. 88 

O ATENEO CO 
TEATRO DE BASE 


urante o presente trimestre desenvolve- 

rase o 1” Certame de Teatro Infantil 

e Xuvenil, organizado polo Ateneo Fe- 
rrolán coa colaboración e patrocinio de Caixa 
Nova. 

O certame está dirixido a grupos infantís e xu- 
venís de colexios, asociacións culturais, veciñais, 
etc. Durante o mes de abril e primeira quincena 
de maio tódolos grupos presentados realizarán a 
súas funcións, nos respectivos locais, para que o 
Xurado poida avaliar nas súas actuacións os apar- 
tados de Textos Orixinais e Adaptacións; Montaxes 
e Escenografía así como as Representacións e In- 
terpretacións. Con estas valoracións o Xurado fará 
unha selección por categorías, de tres grupos xu- 
venís, tres grupos infantís e un de Educación Espe- 
cial que serán os que opten a levar'os premios e 
actuar nunha representación final e pública. 

O Xurado está composto por divérsas persoas 
relacionadas co mundo do teatro e do propio Ate- 
neo como son: Esperanza Vidal, Belén Roca, Idoia 
Múgica, Mercedes Suarez, Manuel'Basoa, Fernan- 
do Ocampo e Luís Calvo. 


Na programación deste |” Certame intervirán 
os seguintes grupos: 


- “Catabois”, do IES Eugenio López y López 
coa obra “Pilleite carapuchiña”, de Carles Cano. 


- “Teatro-Estudio Xente Nova" do IES Concep- 
ción Arenal, coa obra “Casting”, de Roger Justafré. 


- “Sorrisos”, do CEIP Isaac Peral, coa obra 
“Año de nieves, año de bienes”, de N. Tuban. 


- “Farfania Teatro", da AA.VV. “Ensanche A” 
coa obra 'A desaparición de Wendy”, de J.M. Benet 
| Jornet. 


- “Movimiento Juvenil Mercedario de Galicia", do 
Tirso de Molina, coa obra “Linacho e a lúa”, de 
Esteban Enríquez Losada. 


- “Os caranceiros”, do CEIP Manuel Masdías, 
coa obra “Cousiñas”, guión e adaptación do colec- 
tivo da clase. 


- “Os Boteiros”, do CEIP Manuel Masdías, coa 
obra “Gravando...Programación fin de ano”, guión 
e montaxe dos Boteiros. 


- “San Rosendo" do IES San Rosendo, coa obra 
“Contos con lobo” con dirección e adaptación de 
contos populares por Mercedes Quintiana. 


- Teatro Xove Amistad da Asociación de Mulle- 
res Amistad, de Santa Mariña, coa obra “Que que- 
re quen te quere”, adaptación do propio grupo. 


- “Reflejo” da Asociación N -t 1, coa obra 
“Unha avoa a catro patas” do colectivo “Garola”. 


- “Alumnos de 6” de Primaria" do CEIP Cruceiro 
de Canido, coa obra “Os vellos non deben 
namorarse”, de Castelao. 


- Grupo de teatro do Centro de Educación 
Especial do Carmen Polo, coa obra “Viva 
decembro” do autor Domingo de Prado cunha 
adaptación realizada polas profesoras María José 
Caínzos e Teresa Gante. 

DÍA DA PAZ 
30 DE XANEIRO 


MARATÓN DE LECTURA 
NO ATENEO FERROLÁN 


Apertura polo Alcalde Xaime Bello Costa e o Presidente Eliseo Zaera Ríos 
que inicia con esta prosa: 


Tornaremos ó cimento, ós camiños, ás ruanas, Ó catro, á 
arpa, ós tiples, ás maracas. Contaremos co voto dos paxaros, co 
aplauso da tarde, coa confianza do viño, cos sinais da luz. Listaremos 
as mesas, as xarras, as cafeteiras, Os manteis. Iremos á marcha das 
árbores. Ó morcego escachizar volveremos. Botaremos o resto, 
apañaremos o sol, Daremos a nosa vida por un arma en PAZ. 

Contemos coa vida. Cantémoslle á terra, ó bahareque, ó 
ouro, ó risco, ó desafío. Saiamoslle ó paso ó super poder. Inspec- 
cionemos armas, demos, insignias, santidades; andanzás, ameazas, 
mensaxes, bodegas, segredos e arsenais químicos, biolóxicos, nu- 
cleares. Desenterremos ó mar e os seus secuaces. Reunamos tan- 
tos inspectores como sexa posible. Crucemos as fronteiras do im- 
perio. Ingresemos nos seus antros, no fondo das súas caixas negras. 
Desarmemos as súas desvergonzadas loucuras belicistas, coa forza 
da PAZ. 


Vixiar mentres todos dormen. Unir todo o posible co impo- 
sible. Manter aberta a palabra. Sacar a flor das cinzas. Levar o infini- 
to a costas. Sairlle ó paso á mirada. Alentar todas as formas. Alumear 
a marabilla. Acender lóstregos. Asombra-lo tempo. Descubri-lo 
segredo. Senti-las sombras. Funda-los soños. Salva-lo home. Ama- 
lo vento. Dici-la verdade. 


Seguir puntualmente ó sol. Sentar no lugar da fame. Lembrar 
a viaxe cara a sombra. Dar tempo ó camiño a que regrese. Espertar 
a lategazos o silencio. Manterse como un latexo. Levar a peso ás 
palabras. Reinar sobre a morte. Revivir cada día. 


Salvarse xuntos. Festexa-la vida. Cambia-la vida. Transfor- 
ma-la vida. Asollar a eternidade. Facer máis vivo o vivir. Chegar 
vivos á morte. 


Facer boa a palabra. Face-la arado, paz, combate, furente, 
empuñada, inextinguible. Dar coa antiga trocha da paz. Salvagardar 
ó home que florece, o lume lubricante da pedra, a pegada que nos 
leve á alumeaxe. 


MIGUEL HERNÁNDEZ 





FERROL, 8 DE FEBREIRO DE 2003 


AS ENTIDADES CULTURAIS E AGRUPACIÓNS ARTÍSTICAS 
DE FERROLTERRA, EN REUNIÓN URXENTE, 
ACORDAN O SEGUINTE: 


DECLARACIÓN: 


|.- MANIFESTAMOS O NOSO ABSOLUTO RECHAZO Á GUERRA / MASACRE QUE EE.UU. 
(BUSH) VÉN ARTELLANDO CONTRA IRAQ. RECHAZO QUE ESTENDEMOS ÓS GOBERNOS DA 
U.E. QUE SECUNDAN ESA PRETENSIÓN, ENTRE ELES, LAMENTABLEMENTE O DE AZNAR. 


2.- URXIMOS A NECESIDADE IMPERIOSA DE QUE SEXA A ONU O ORGANISMO QUE, CADA 
VEZ CON MÁIS PESO, FORZA E REPRESENTATIVIDADE, TOME AS DECISIÓNS QUE AFECTEN 
ÓS SEUS MEMBROS E OBRIGUEN A TODOS. 


3.- SECUNDAMOS O CHAMAMENTO FEITO POLO FORO SOCIAL MUNDIAL EN PORTO Í 
ALEGRE PARA UNHA GRANDE MANIFESTACIÓN EN TODO O MUNDO O PRÓXIMO DÍA I5. 


4.- REQUIRIMOS DAS ORGANIZACIÓNS SOCIAIS AS ACTUACIÓNS QUE PROCEDAN PARA 
ARTELLARA POSTA EN MARCHA DUN GRAN ACTO CÍVICO O VINDEIRO DÍA | 5 PARA AMOSAR 
O SENTIR DA MEIRANDE PARTE DA CIDADANÍA. 


5.- NA PERSPECTIVA DE CONCIENCIAR E DINAMIZALA PARTICIPACIÓN CIDADÁ DO DÍA 
15, CONVOCAMOS PARA O DÍA 14 ÁS [2 NA PRAZA DE ARMAS UNHA “ACCIÓN SONORA”, UNHA 
SONADA DE SIRENAS, CAMPÁS, BUCINAS E ALARMAS DE TODO TIPO; DURANTE 5 MINUTOS, 
A MODO DE ALERTA XERAL DIANTE DA AMEAZA INHUMANA QUE ESTÁN A “COCIÑAR” 
UNS POUCOS CONTRA MILLEIROS DE INDEFENSOS SERES HUMANOS E CONTRA O SENTIR 
DE MILLÓNS DE CIDADÁNS /ÁS DE TODO O MUNDO. 

ASINADO: 





ASOCIACIÓN FUCO BUXÁN 
ATENEO FERROLÁN 
MEDULIO 
LICEO RUBIA BARCIA 
FUNDACOM ARTABRIA 
CHORIMA 
UNIÓN LIBERTARIA ps 
FEDERACIÓN DE ANPAS F 
ASOCIACIÓN GALICIA DE CARANZA A 





cultura contra la guerra 

SAUDAMOS ÁS NOVAS VOCES, 
ÁS NOVAS 
PUBLICACIÓNS: 


5 “MAREA NEGRA” 


Publicación periódica de 
pensamento crítico - 
Febreiro 03. 


“NUNCA MÁIS” 


Publicación da Platafor- 
ma Cidadán “Nunca Máis” 
—- Febreiro 03. 


“| “DESASTRE EN EL 
'PARAÍSO” 


Edicións Hércules - 
“Xaneiro 03. 

Desastre en el paraiso 

inguén morre de todo mentres haxa quen 
N o recorde, escoitamos con frecuencia. 
Tamén, que ningún escritor morre abso- 
lutamente porque quedan entre nós as súas obras, 
que son parte del. Estes dous casos danse 
simultaneamente en Gonzalo Torrente Ballester, 
escritor ferrolán morto en 1999, pero de quen se 
está a falar tanto ou máis que cando estaba entre 
nós. E as razóns polas que Torrente segue a ser 
actualidade no eido da literatura son puramente 
literarias, débense ás calidades da súa obra 
novelística. Unha obra que, si xa fora recoñecida 
en vida do autor, está acadando agora o 
recoñecemento de críticos, estudiosos e mesmo 
novos escritores, que recoñecen a enorme apor- 
tación que Torrente fixo á novelística én momén- 
tos determinantes do pasado, coma foi.o caso da 
publicación de La saga/fuga de J.B. , en 1972. Ago- 
ra mesmo hai unha serie de destacados escritores 
na literatura castelá e galega, que recoñecen sen 
ningún receo a Torrente coma un dos seus gran- 
des mestres no campo da narrativa. É significativo 
a este respecto, que un novelista tan novo coma o 
vasco Unai Elorriaga, gañador do Premio Nacio- 
nal de Narrativa do 2002, diga ós medios de co- 
municación que “me reconozco en Cortázar, Juan 
Rulfo, Faulkner, también en Kafka y, desde luego, 
en Torrente Ballester. La saga/fuga de J.B. me pare- 
ce una obra extraordinaria que no ha tenido el eco 
que merecía”, Esta afirmación, sacada dun diario 
de difusión nacional, suscrita por un mozo nacio- 
nalista vasco, 26 anos, tan pouco sospeitoso, por 
tanto, de enxalzar gratuitamente a ninguén que 
escriba en castelán, merece unha lectura moi 
valorativa, xa que de non ser tan certa e evidente 
esa influencia de Torrente, non a subliñaría. 
Independentemente do xuízo que emite 
Elorriaga, a novela citada, La saga/fuga de J.B. entrou 
de cheo no reducido círculo das grandes novelas 
que se escribiron en España en todo o século XX. 
Así o corroborou unha enquisa que se fixo entre 
críticos literarios españois, e que publicou a revis- 
ta Quimera sobre as dez mellores novelas do últi- 
mo século: nesa lista de dez figuraba a novela de 
Torrente. Neste senso, foi sempre moi claro Xosé 
Saramago. O Nóbel portugués, desde que lera a 
obra afirmou sen ningún reparo que había que re- 


ACTUALIDADE DE TORRENTE 
BALLESTER 


Por Xosé A. Ponte Far 


montarse ó Quijote de Cervantes para atopar na 
literatura española unha novela tan grande e boa 
coma La saga/fuga de J.B. 

Todo isto semella non ter nada de esaxeración 
se engadimos agora que sobre esta novela se 
convocou —Pontevedra, novembro de 2002- un 
Congreso monotemático, con motivo do trixésimo 
aniversario da publicación de La saga/fuga. Escri- 
tores de recoñecido prestixio, críticos de gran pre- 
dicamento no eido da literatura, traductores a 
linguas estranxeiras, estudiosos moi versados... 
estiveron, ó longo de tres días, falando, comen- 
tando, buscando novas interpretacións, analizan- 
do esta novela de Torrente, tan densa, tan prolixa 
e tan moderna, e quedaron coa sensación de que 
non viran nin a metade do que a novela dá de si 
mesma. Aquí reside a actualidade da Saga/fuga, e, 
en gran parte, o interese que esperta Torrente hoxe 
en día. 

Interese que se volveu a constatar no Congre- 
so que se celebrou en Ferrol (xaneiro, 2003), co 
motivo do cuarto aniversario da morte de Torren- 
te. Vinte horas, entre conferencias e comunica- 


- cións, sobre a traxectoria literaria do novelista fe- 


rrolán, da man de grandes escritores que se 
confesan debedores de Torrente —Manuel Rivas, 
Luis Landero, Xosé Carlos Caneiro, Víctor Freixa- 
nes, Antonio Pereira— e de recoñecidos críticos 
literarios, teóricos e investigadores da literatura 
—Darío Villanueva, Luis Alberto de Cuenca, Ángel 
Basanta, Pérez Bowie, Carmen Becerra, por citar 
algúns deles deixaron entre os asistentes ó Con- 
greso a impresión de que estamos diante dun no- 
velista extraordinario, dunha importancia moi con- 
siderable no mundo literario español e europeo. 
Impresión que xa moitos tiñamos en Ferrol dende 
anos atrás e que se confirmará co tempo, sobre 
todo agora que está aberta ós investigadores e 
público en xeral a Fundación Torrente Ballester, 
en Santiago, onde se poderán estudiar con dete- 
mento moitos documentos, versións, correccións, 
notas e apuntamentos do escritor, que deixarán 
ver a complexidade da súa capacidade como no- 
velista. A actualidade de Torrente, polo tanto, está, 
nestes días, máis que xustificada. 88 

CAMPAÑA DE RECOLLIDA DE 
LIBROS EN GALEGO PARA 
ESCOLARES DO BIERZO 


Estase a levar a cabo esta campaña de recollida de libros en galego para os 
escolares do Bierzo: 


350 estudiantes do Bierzo reciben por primeira vez ensino de GALEGO en 
Primaria e Secundaria, queremos lograr un Fondo Bibliográfico básico en Língua 
galega nas escolas bercianas. 


Organizan: 
- A MESA POLA NORMALIZACIÓN LINGUÍSTICA 
- ATENEO FERROLÁN 
- FUNDACOM ARTÁBRIA 
- MEDULIO 


Colaboran: 

- AA.VV. CASTELAO de Brión 

- AA.VV. INFERNIÑO 

- CAFETERÍA TUPINAMBA 

- CONCELLO FERROL — CULTURA 
- COOPERATIVA DE COVAS 

- ESCOLA DA VACA 

- FALA CEIBE 

- FUNDACIÓN VÍA-GALEGO 

- LIBRERÍA EL QUIJOTE 

- LIBRERÍA LIMIAR 

- SARGADELOS 

- SERVICIO DE NORMALIZACIÓN LINGUÍSTICA do Concello de Ferrol. 































DEPOSITA OS TEUS LIBROS NESTE ESTABELECIMENTO 

O Qué é o Gas Natural Licuado (GNL)? 
O Gas Natural Licuado (GNL) é un gas en 
estado líquido composto principalmente por 

metano con contidos menores de nitróxeno e 

dióxido de carbono. Nese estado, é inodoro, in- 

coloro, non é tóxico, non arde e pesa a metade cá 
auga. O GNL xogará un papel moi importante no 
futuro xa que o tempo de esgotamento das reser- 

vas de gas no mundo é superior ó do cru nuns 2O 

anos. 

Este gas é licuado para Ó seu transporte. 

Refrixérase a 162”C baixo ceró reduce O seu 

volume 600 veces e deste xeito é máis doado e 

barato o seu transporte nos tanques dos gaseiros. 

A regasificación faise nas plantas de GNL asSenta- 

das preto dos pantaláns de descarga; quentando o 

GNL con auga do mar. E poriso, que ña ribeira 

próxima ó vertido da auga darase unha reducción 

significativa da súa temperatura que poderá afec- 
tar ós viveiros de marisco desa zona. 

iPor que son tan conflictivas estas insta- 

lacións? O asentamento deste tipo de plantas de 

GNL soe acadar rexeitamentos da poboación can- 

do as mesmas se pretenden situar en lugares próxi- 

mos a cidades ou a zonas de poboación. En casos 
como os de Monfalcone-Trieste (Italia) e recente- 
mente os de Radio Island en Beaufort (Carolina 
del Norte) ou Mare Island na Cidade de Vallejo 
(Baia de San Francisco) as presións da poboación 
no só fixeron que se cancelaran proxectos seme- 
llantes, senón que as gaseiras promotoras destas 
plantas tiveron que pensar en asentar estas regasi- 
ficadoras en mar aberto; poño como exemplo 
compañías como El Paso Global de Texas, Che- 
vron-Texaco en Louisiana, Saipen e Mobil de Italia 

e Moss Maritime e Golar de Noruega. Quero su- 

bliñar o ocultismo da información ó público que 

sempre acompaña este tipo de actuacións coa 
complicidade de certos medios de comunicación 

de baixo nivel ético e profesional, negándose a 

calquera debate sobre os asentamentos destas 

plantas e a publicar calquera artigo crítico sobre 
as mesmas. 

Noutros lugares como Cove Point (Maryland) 

ou Everett-Boston (Massachusetts), onde se pre- 


PLANTA DE GAS: 
CHAMAR AS COUSAS 
POLO SEU NOME 


Por Manuel Amorim 


tende amplia-las plantas existentes, estase a dar 
una forte contestación social no só por parte da 
cidadanía senón tamén por parte dos políticos e 
dos concellos, como é o caso de Boston. Estes dous 
exemplos están de xeito sendo discutidos con 
maior preocupación debido ós tristes sucesos do 
|| de setembro do 2001 en Nova Yorque e Was- 
hington. A planta de Boston, posta como exemplo 
polos que apoian a planta en Punta Promontorio, 
foi multada recentemente con 40 millóns de pese- 
tas por fallos graves nos sistemas de seguridade, 
de aí a forte oposición do alcalde e dos senadores 
locais. 

Excluíndo ó Xapón, non hai moitas plantas 
deste tipo no mundo. Como veremos no cadro 
que vén a continuación, as plantas en proxecto e 
as existentes en Europa e rios Estados Unidos son: 

celona (1969), Huelva (1988) e Cartaxena (1989) 


As instalacións de GNL en proxecto son: 
Sagunto, Bilbao (terminada e sen operar) e Ferrol 

Outras instalacións solicitadas son: Castellón 
(proposta por Iberdrola) e Xixón (impulsada polo 
goberno do Principado). 

Logo desta pequena introducción sobre o gas 
licuado e sobre a función das plantas de regasifica- 
ción de GNL farei a continuación dous apartados 
que creo poderán ser de interese para os lecto- 
res: incumprimentos legais do asentamento preten- 
dido da planta en Punta Promontoiro e Riscos inhe- 
rentes ó funcionamento da mesma. 


OS INCUMPRIMENTOS LEGAIS 


|”.- Na miña opinión, o máis importante é a 
falta de adecuación da xestión urbanística á Direc- 
tiva Europea 96/82 —(en España R.D. 1254/1999)— 
coñecida como Lei Seveso ||, onde no Artigo |2, 
esixe que para as novas plantas de GNL, se cumpra 
o seguinte: 


a) “...se manterán distancias adecuadas den- 
de a planta ós lugares de poboación agrupada”. 

b) “As Autoridades Competentes e as de Or- 
denación do Territorio ASEGURARÁN que se faga 
un ESTUDIO DE RISCOS antes de toma-la deci- 
sión urbanística” (na transposición da Directiva 
Europea ó R.D. en España cometeuse un gra- 
ve erro de traducción poñendo “PODERÁN 
ESIXIR" e malinterpretando así o senso de obri- 
gatoriedade e o espírito da lei). 

Cc) Logo, no Artigo 13 esixe que “no caso 
de novas plantas as Autoridades Competentes 
ASEGURARAN que os cidadáns poidan da-la súa 
opinión”. 


2”.- Non se fixo a Avaliación de Impacto Am- 
biental (AIA), tal como se fixo ou se está a facer 
nas outras instalacións do cadro anterior. No caso 
de ter que facerse é obvio que o resultado da 
avaliación sería negativo; razón pola que o goberno 
autonómico non o quere facer a pesar de estar 
obrigado, segundo a lei de AA e os artigos 43 e 45 
da Constitución. 


3”.- As consideracións de seguridade durante 
o transporte serán da competencia da Dirección 
Xeral da Mariña Mercante (Ministerio de Fomen- 
to). Segundo a normativa “Criterios de navegación 
y remolque para el puerto y Ría de Ferrol”, este tipo 
de buque ten a súa entrada restrinxida non só polo 
seu tamaño senón tamén polo tipo de carga. Ade- 
mais, debido ó calado e trazado da boca da Ría, só 
se lles permite a navegación en condicións de ma- 
rea alta, con luz diurna e con bonanza de ventos e 
néboas. Tamén segundo a norma UÑNE-NE 1532 


sobre “Instalaciones y equipos 
para gas natural licuado. In- 
terfaz entre buque y tierra” 
esíxese que Os gaseiros 
“puedan zarpar en el tiempo 
más breve posible”. Algo que 
non é posible facer na Ría de 
Ferrol. 

Se o Ministerio de Fo- 
mento acepta a entrada dos 
gaseiros cargados con GNL 
na Ría de Ferrol demostra- 
ría unha total incongruencia 
na súas decisións xa que en 
maio do 2001, este Ministe- 
rio informou ós medios que 
era moi urxente o comezo 
das obras do porto exterior 
argumentando que os bar- 
cos teñen unha entrada difí- 
cil á Ría “donde ya se produ- 
jeron varios accidentes”. 


49. A guía-LAND USE 
GUIDE publicada pola Unión 
Europea para a correcto 
asentamento destas plantas, 
establece que no caso de 
existir nalgún pais da Unión 
una normativa máis esixente 
e precisa; ésta poderá ser 
usada en vez da Directiva 96/ 
82. En España temos o famo- 
so e maltratado Regulamen- 
to RAMINP sobre empresas 
Molestas, Insalubres, Noci- 
vas e Perigosas, que require 
para este tipo de instalacións 
unha distancia mínima a zo- 
nas poboadas de 2 Km. 


5”.- Tódolos os que vi- 
vimos a carón da Ría de Fe- 
rrol sabemos do valor estra- 
téxico que esta zona ten 
para a defensa nacional. Pois ben, a Lei 8/1975 
do 12 de Marzo “Zonas e Instalaciones de interés 
para la defensa Nacional” marca unha “zona próxi- 
ma de seguridade” onde limita as actuacións in- 
dustriais, que terán que ser aprobadas polo Mi- 
nisterio de Defensa. Como dixo o xeneral 
Gabeiras Montero, “esta planta de gas sería un 
objetivo puntual para acciones terroristas u otras 
de tipo bélico, neutralizando de esta forma la ope- 
ratividad de la Base Naval”. 





6”.- Na aprobación previa da Planta polo 
goberno (3 de xuño do 2002 ) se dicía que era 

intención do Ministerio de Economía aplicar 
aquelas normativas e códigos relevantes dos Es- 
tados Unidos aplicables a estas plantas. Os códi- 
gos mais relevantes que eu coñezo son a Norma 
Federal n” 49 A.193 ea 1977 California Assembly 
Bill n” AB220 do 17 de xaneiro. Ánúibalas dúas 
esixen, entre outras cousas, unha zóna de éxclu- 
sión térmica en función da radiación esperada. 


As zonas de exclusión térmica das plantas 
Southerm LNG Elba Island , Cove Point LNG en 
Chesapeake Bay e Pine Needle LNG en 
Stokesdale nos Estados Unidos teñen unha su- 
perficie de 3.500.000 m?” (aprox.) Facendo un 
sinxelo problema de xeometría podemos dicir 
que a zona libre arredor da planta tería uns 700 
m. de radio, o que non é posible en Punta Pro- 
montorio. : 


OS RISCOS INHERENTES DESTE TIPO DE 
INSTALACIONS DE GNL. 


A peza máis importante para facer unha boa de- 
terminación da distancia adecuada en este tipo de 
instalacións de GNL a poboacións achegadas é sen 
dúbida o estudio de riscos de cada planta. Que eu 
saiba este estudio non se fixo ata o de agora no 
caso da planta que se pretende instalar en Punta 
Promontorio. Un estudio deste tipo deberá facerse 
por unha empresa de enxeñería especializada e 
independente, utilizando programas específicos 
como son o DEGADIS para estudio de dispersión 
de gas e o LNGFIRE para cálculo de radiacións 
térmicas provocadas pola combustión do gas. 
Como dato significativo do custo deste tipo de 
estudios o Concello de Vallejo (California) pagou, 
fai uns días, a cantidade de 40 millóns polo estudio 








que lle fixo a empresa URS dos Estados Unidos. 
Os círculos de seguridade sinalados nos catro es- 
tudios que citei mais arriba teñen os seguintes ra- 
dios: 


- 1” Estudio (canadense): 2.500 metros 
(fallo tanque almacén de GNL) 


- 2” Estudio (americano): 3.000 metros 
(fallo tanque almacén de GNL) 


- 3“ Estudio (americano): 7.000 metros 
(acción terrorista no tanque de GNL) 


- 4” Estudio (francés): 1.500 metros (fallo 
terminais de descarga) 


Nas zonas comprendidas dentro destes círcu- 
los produciríase unha dispersión de gas con resul- 
tado de intoxicación e asfixia de persoas e poste- 
riormente a inevitable ignición do mesmo. A 
probabilidade de que ocorra una dispersión de gas 
é cada vez maior debido á problemática do terro- 
rismo internacional, agravado polo posicionamento 
do noso Goberno ó respecto, así como a circuns- 
tancia da zona de procedencia do gas licuado. 

A contaminación atmosférica pode ser alta se 
non se coidan os procesos de regasificación, aínda 
que en calquera caso o cheiro a gas está asegura- 
do na ría, debido ó proceso de odorización do 
gas. 
No que respecta ós accidentes nos buques 
gaseiros, direi que a maioría deles concirnen a 
encallamentos. Nembargantes, quero lembrarlles 
ós lectores os accidentes acontecidos na Ría de 
Ferrol con buques de grandes dimensións como 
foron os dos “Discovery Enterprise” (1998) e 
“Discovery Spirit" —na mesma ribeira de Punta 


Promontorio— (1999) así como o do cargueiro 
“Aegean Star” que encallou no canal da Ría. A avaría 
do gaseiro “Randame Abane” preto da Costa da 
Morte e que case o levou a bater contra os cantís 
de Muxía en xaneiro de 200|, provocando unha 
grande alarma social na zona coa formación por 
parte do Delegado do Goberno dun gabinete de 
crise. Afortunadamente, a tripulación do buque foi 
capaz de arranxa-la bomba de combustible, senón 
O desastre, que non ocorreu, deixaría pequeniño 
O caso do “Prestige”. 

Recentemente, en Novembro do ano pasado, 
O caso do gaseiro “Gaz Poem" puxo en alerta ex- 
trema ás autoridades de Hong Kong xa que o bu- 
que sufría un incendio na cámara de máquinas, o 

que fixo evacuar os 34 tripulantes (3 deles eran 
galegos) deixando o buque fondeado e sen axuda 
de calquera tipo xa que as autoridades prohibiron 
durante os dous días críticos a presencia de 
ningunha persoa no barco nin buque de auxilio nun 
circulo de 30 km de diámetro, por temor a unha 
forte deflagración. Afortunadamente o vento 
impediu a propagación do flume ó espacio onde 
estaba a carga de gas. 


Supoño que os lectores se preguntarán qué 
fariamos nós si o accidente do “Gaz Poem” se 


rexistrase no interior da Ría de Ferrol. 


Eu non quero nin pensa-lo. 88 


Manuel Amorim é Profesor de Plataformas e Plantas de Proceso Ofí-shore na Escola Universitaria Politécnica de Ferrol 


Páxinas VES de interese sobre as Plantas de Gas 


http://www.ess.co.at/HITERM/REGULATIONS/96-82-eec.html (Council Directive 96/82/EC) 
http://www.eao.gov.ca/project/energy (McNab Creek LNG Facility — Risk analysis) 
htutp://www.ci. vallejo.ca.us/uploads/270/268 (Mare Island LNG Facility — Risk analysis) 
http://www.netl.doe.gov/publications/proceedings/02/ngt (Conferencia de Chevron-Texaco sobre GNL) 
htutp://www.elpaso.com/portfolio/bridge.asp (Proyecto de Regasificadora de GNL,en alta mar) 
http://www.c-cape.org/alert.htm. (Organización medioambiental de Cove Point, Maryland) 


Para su merecido descanso, llámenos::: 


http://www.vallejocpr.org (Organización medioambiental de Vallejo, California) 

ABRIL-MAIO-XUÑO 88 ABRIL-MAIO-XUÑO 
CURSO PRESENTACIÓ 
DEBUXO E PINTURA: BASES DO 
XIII CONCURSO DE GAITA GALEGA 
Imparte: María Manuela “CONSTANTINO BELLÓN” 


Tódolos Luns e Mércores, de |8.00a 20.00 horas. Gravación en CD do XII Concurso de Gaita Galega 


“Constantino Bellón”, que tivo lugar o pasado 


Socios/as — 40 € /mes. 3| de agosto de 2002 
PAS Í Non Socios/as — 60 ( /mes. . 

XORNADAS SOBRE ASTROLOXÍA 
TALLER MÚSICO-VOCAL, — 


NOVA EXPERIENCIA Polo Profesor de Xeografía e Historia 
z E RD O E E RA DON ENRIQUE MUÍÑO TORREIRO 











Tódolos Sábados ás 18.30 horas Venres, 2 de Maio, ás 20.00 horas 
“Os Fundamentos racionais e espirituais da Astroloxía” 
O Ateneo Ferrolán e “Los Anónomos”, organizan O 24QUÉ é a astroloxía? 
ENSAIO ABERTO E PARTICIPATIVO DA OBRA DE - A astroloxía é unha linguaxe simbólica 
TEATRO MUSICAL: OS - dO ser humano é libre ou está predestinado? 
, BA - Qué é o inconsciente, como orixínase e como está re- 
ATLÁNTICO, EL CAMINO presentado no horóscopo? 


“A analoxía entre Microcosmos e Macrocosmos 
- - A astroloxía, o Karma e a reencarnación. 
SEO nO / 
' Luns, 5 de Maio ,ás 20.00 horas 
; " “O significado dos actuais acontecementos mundiais á luz 
SA : da astroloxía e dos Ciclos Cósmicos” 
TEATRO - A teoría cíclica das catro idades 
- O actual ciclo de civilización de 6300 anos 


CONVOCATORIA D O CERTAME Ñ - O papel dos EE.UU. durante a Era de Acuario . 


“ A ; - O ano sideral ou platónico de 25000 anos. 
ATENEA' DE TEATRO INFANTIL E XUVENIL - A encrucillada dos tempos actuais: o fin dun ciclo histórico 
PARA O ANO 2003 











As BASES atópanse no Ateneo Ferrolán 


Está dirixido a Centros Escolares e mais a Entidades 
ou Sociedades Culturais. : | | 

O PRAZO DE PRESENTACIÓN FINALIZA O 2| DE XORNADAS SOBRE O 
XANEIRO DE 2003. 





Coordinadores do Certame: 


FERNANDO OCAMPO e LUIS CALVO ; Venres, día 25 de Abril, ás 20.00 horas 
Soa ; | | “A HISTORIA DO FERROCARRIL” 
ESPERANZA VIDAL, IDOYA MÚGICA, BELÉN ROCA, $ 


ÁNXELES RODRÍGUEZ, MERCEDES SUÁREZ POSE, ; 
MANUEL BASOA, FERNANDO OCAMPO e LUIS CALVO “Mércores, día 7 de Maio, ás 20.00 horas 


522 3 “FUTURO DO FERROCARRIL" 

CINE-CLUB DO ATENEO 
UNHA NOVA INICIATIVA 





Un grupo de socios tiveron a iniciativa de crear no Ate- 
neo un CINE CLUB cos obxectivos seguintes: 


' [E] Aglutinar ós cinéfilos e amantes do bo cine. 


) [3] Establecer un foro de discusión e reflexión cultural 
sobre o cine e as artes audiovisuais en xeral. 


[E] Realizar unha función formativa-educativa a través da 
edición dun “fanzine” cinematográfico. 


Tódolos Mércores ás 20.30 horas 


Sn NTE O O O O O 


SsZ 

CLUB 4qE€ 
DE 
LECTURA 


Tádalos primeiros Martes de cada mes 


Ñ Encontros coa LECTURA, 
; baixo á coordinación de ÁNXELES SEOANE 
] Xúntanse de |5 a 2O socios e socias 


para reflexionar e comentar un libro 


PRÓXIMAS CONVOCATORIAS; 


2 de ABRIL e á de MAIO 
ás 19,30 horas no ATENEO 


IPÓDESTE ANOTAR!I 


ABRIL-MAIO-XUÑO 


PROGRAMACIÓN 





EXPOSICIÓNS 





Do 28 de marzo ó |6 de Abril 
Pinturas de ÁNXELES PENAS 


Do 9 ó |6 de Abril 
Fotografías Asociación QUINTANILLA MARTÍNEZ 


Do 2| ó 3O de Abril 
Exposición sobre o FERROCARRIL 


Do 21 ó 30 de Abril 
Exposición de Debuxos, organizada polo SERVICIO 
DE NORMALIZACIÓN LINGUISTICA CONCELLO 
DE FERROL 


Do 16 ó 27 de Maio 
Pinturas de JULIO CREO RAMALLO 


Do 5 de Xuño 
Exposició CERTAME FOTOGRÁFICO MEDIO 
AMBIENTE 
As 5O mellores fotos presentadas ó Certame 

Magdalena, dalena, 135 - TeIL/FAX: 981 352 471 





CAUSA FERROL 
URBES A 


OS ONAETOE 


Rúa Dolores;j357:baixo 
1542 FERROL 


LIBRARIA 
; 
| 





“AS LETRAS 
E AS PALABRAS 
PODEN EMOCIONAR, 





; PERO NUNCA 
Venezuela 33 - Ferrol MATAR" 
Galiza - Telf. fax 981 327 953 
[En Ferrol 


so SUR Sus fotografías en d had 
| 

E Sil encuentra más barato le cbonamos la diferencia 
J osbe | Real, 169 TÉlf.: 981 353 á 
(image Center) C. Comercial Portanova 981 328 oes | 

XIII CERTAME de FOTOGRAFÍA de MEDIO AMBIE 








O ATENEO FERROLÁN, con motivo da celebración do DÍA MUNDIAL DE MEDIO AMBIENTE, organi- 


za un concurso fotográfico para afeccionados e profesionais, que se rexerá polas seguintes : 


[ B A 


TEMA: 
————Estará relacionado coa-Ecoloxía-nos seus-dife- 


rentes aspectos (fauna, flora, paisaxe, agresións...) 


PARTICIPANTES: 
Estará aberto a tódalas persoas afeccionadas ou 
profesionais da fotografía. 


OBRAS: 
Cada participante poderá cnviar un máximo de 
TRES fotografías, en Branco c Negro ou en Cor, 
podendo acceder soamente a un dos Premios. Ás 
fotografías serán inéditas, non premiadas ante- 
riormente e sen técnicas de laboratorio. 


TAMAÑO: 
Tódalas fotografías presentadas non poderán 
exceder dun máximo nas súas dimensións de 30 
x 4O cm cun mínimo de IS x 24 cm. As fotogra- 
fías deberán presentarse montadas sobre unha 
cartolina con dous tamaños únicos de 30 x 40 ou 


ben, 40 x S0 cm. 


PLICAS: 
Os participantes indicarán o pseudónimo do au- 
tor e o título da mesma no reverso da cartolina 
na que deberá montarse cada foto. No interior 
dun sobre pechado que leve o pseudónimo, figu- 
rarán os seus datos persoais: Nome, Apelidos, 
Enderezo, Teléfono e Pseudónimo utilizado. 


ENVÍOS: 
As fotografías se enviarán ó seguinte enderezo: 
ATENEO FERROLÁN 
Rúa Magdalena, 202-1? 
CP 15402 FERROL 

PRAZO: 
O prazo de admisión remata o venres 23 de maio 
de 2003. 

XURADO : 


O Xurado estará formado por TRES persoas 
cualificadas no campo da fotografía. A secreta- 
ría recacrá nun representante do Átenco, A de- 
cisión do Xurado será inapelable e darase a 
coñecer o día 5 de xuño, no acto de inauguración 
da Exposición. As fotos premiadas c os seus ne- 
gativos ou o formato que sexa, quedarán en 
propiedade do Atenco Ferrolán. 


Ss 


E Ss 








PREMIOS: 1) 900 E€ 
-— FEB 300 € 
3?) 150 € 


Se as obras presentadas non alcanzasen a calidade 
necesaria, a criterio do Xurado, os premio 
poderán ser declarados desertos. Se con 
posterioridade á concesión dos premios se tivese 
coñecemento de anomalía ou incumprimento das 
Bases, procederase á revocación do mesmo. 


ENTREGA DE PREMIOS: 
Farase o día 5 de xuño no acto de inauguración 
da Exposición. 


EXPOSICIÓNS: 

Coas fotografías seleccionadas farase unha 
primeira Exposición no Atenco Ferrolán, den- 
de o mércores día 5 ata o día 20 de xuño. A Or- 
gañización, facendo uso dos seus dereitos, reali- 
zará unha itinerancia da Mostra durante o resto 
do año 2003. Dentro da itinerancia contémplase 
a súa mostra ño Outono Fotográfico de 
Ourense. As fotografías seleccionadas para esta 
Mostra quedarán á disposición do Atenco 
Ferrolán ata o día 31 de decembro. | 


! . 


DEVOLUCIÓNS: fa. 


Soamente se devolverán aquelas obras que veñan 


acompañadas dun sobre pre franqueado ou - 


aquelas que sexan recollidas persoalmente no 


ÁAtenco Ferrolán, establecendo un prazo de trinta 


días a partir da clausura da Exposición. 
Transcorrido o mesmo entenderase que Os auto- 
res renuncian a calquera dereito sobre as fotos 
presentadas, | 


OBSERVACIÓNS: 


“A participación no Concurso implica a total 
aceptación destas Bases. 


[ 
“Non se aceptarán aquelas fotografías que olo 
seu contido puideran poñer en períoy ases| 
fotografadas. 


“Os casos non contemplados cesta B 
resolveranse polo Xurado. 


AGRADECEMENTOS: A Casa da Xe 


Ourense, por incluílas fotos setecionadis ATENEO FERROLÁN 


súa Mostra, no conxunto de exposicións que 
compoñen tan prestixioso evento no mundo da 
imaxe. 

A CAPELA MEDIEVAL 
DO CEMITERIO DE SERANTES 


OUTRO EXEMPLO DE DESLEIXO 
DO PATRIMONIO HISTORICO DE FERROL 


Por Carlos de Aracil e Juan J. Burgoa 


APUNTES SOBRE SERANTES 
Segundo o Onomástico Etimológico de la Lengua Ga- 
llega, obra do Pai Martín Sarmiento, edición de José 
L. Pensado, o topónimo de Serantes aparece nun 
documento do ano 1029, no que as fillas do rei 
Bermudo || doan á Igrexa de Santiago a vila dese 
nome, mercada polo seu pai. Algo máis tarde, a 
variante Sarantes rexístrase nun documento do ano 
1087 do Mosteiro de Xuvia. O mesmo José L. Pen- 
sado, seguindo ao filólogo Abelardo Moralejo, con- 
sidera ámba-las dúas formas, o mesmo que o to- 
pónimo de Serantellos, como de orixe prerrómanho. 
Durante o Antigo Réxime, o territorio de 
Serantes foi Señorío e Xurisdicción da Casa de 
Andrade y, posteriormente, do Conde de Lemos, 
aínda que diferentes familias, enlazadas ou prove- 
nientes das primeiras, exerceron de fórma vicaría 
as súas funcións. A parroquia de San Salvador de 
Serantes creouse no ano 1593 cunha igrexa moi 
sinxela. No ano 1821, durante o Trienio Liberal, 
Serantes formou Concello propio, que se mantivo 
cando se levou a cabo a División Municipal do 
ano 1835, persistindo a súa condición como tal 
ata o día 21 de Xaneiro de 1940, no que se 
integrou no Concello de Ferrol. Segundo o mo- 
numental Diccionario geográfico, estadístico e his- 
tórico, obra do ano 1845 de Pascual Madoz, nesa 
época a freguesía de San Salvador de Serantes 
enraizábase nun fermoso val a carón do monte de 
Chamorro e constaba dos lugares de Aneiro, Bos- 
que, Corrales, Malata, Montecoruto, Pazos, Pa- 
sante, Serantellos, Souto, Viladóniga e Vilasante. 
No lugar dos Corrales, fronte á encrucillada 
que leva á Feira do Dous, levántase a Casa da 
Torre. O actual edificio, que foi restaurado 
recentemente, posiblemente pódese datar no sé- 
culo XVIII, substituíndo ou completando a primi- 
tiva Casa da Torre, da que xa non quedan trazas 
visibles. Hoxe pódese ver a simétrica fachada de 
dous corpos de cachotería caleada, no medio dos 
cales leva unha gran porta cocheira de arco 
escarzano, duas parellas de ventás xemelgas e dous 
balcóns de ferro sobre unhas saíntes ménsulas de 
pedra. No primeiro andar amosa unha pedra 
armeira, que cuartela as liñaxes dos Osorio, 
Andrade, Serantes e Aldao ou Maldonado. 


As primeiras novas da Casa da Torre falan dun 
capitán da liñaxe dos Pita da Veiga, que eran os 
donos dos coutos de Serantellos e Vilasanche, pa- 
sando a ser propiedade da familia Blanco de An- 
drade a finais do século XVII. No mes de Xuño 
do ano 1755, o Pai Martín Sarmiento, na segunda 
viaxe que fai a Ferrol, escribe que visita a devan- 
dita Casa. Desde a constitución de Serantes como 
Concello, a Casa da Torre foi sede do mesmo ata 
finais do século XIX, no que se edificou un novo 
edificio para este mester, mentres na Casa da To- 
rre asentabase a familia de Torrente Ballester, na- 
cendo nela o propio Gonzalo o trece de xuño do 
ano |910. 

A actual igrexa parroquial de San Salvador de 
Serantes é un templo de planta rectangular, unha 
nave, unha ábsida con bóveda de arista e unha 
sancristía apoiada. Leva un pórtico de entrada de 
triple arcada e remátase cunha esvelta espadana 
de dous vans. Edificouse no ano 1865 no estilo 
neoclásico típico do ámbito rural, cun trazado 
sinxelo e de gran simplicidade de liñas, substituín- 
do ao antigo templo que polo ano 1845, segundo 
o devandito Diccionario de Madoz, se encontra- 
ba arruinado. 


A CAPELA DO CEMITERIO DE SERANTES 
No recanto sueste da parte vella do cemiterio pa- 
rroquial encóntrase unha antiga capela de estric- 
to uso funerario, de propiedade señorial. Está fei- 
ta nun estilo gótico serodio, que Carré Aldao na 
súa Geografía General del Reino de Galicia sitúa no 
século XIV mentres que a Gran Enciclopedia Ga- 
llega a sitúa no século XV, data máis probable. 
Trátase dun edificio pequeno e extremadamente 
sobrio, mais de notable elegancia e harmonía no 
seu interior, de planta rectangular e grosos muros 
de perpiaños irregulares, con sólidos e rechaman- 
tes contrafortes exteriores de reforzo, feitos de 
grosos bloques de granito, nas catro esquinas. A 
cuberta orixinal a catro augas vese hoxe substituí- 
da por un tellado de uralita que, se ben afea de 
xeito notable o edificio, polo menos serve para 
preserva-lo dunha ruína definitiva. 

Coa tradicional orientación da cabeceira cara 
ao leste, xa no interior da capela pódese ver unha 

elegante e ben trazada bóveda de crucería con 
nervaduras de marcados arestóns con perfil trian- 
gular, que arrincan de catro ménsulas esquinais 
con baquetóns que levan decoración de bolas. Na 
clave onde se cruzan as nervaduras, amósase un 
notable, pequeno e totalmente desgastado escu- 
do que semella ter catro cuarteis de difícil apre- 
ciación, pero que examinado coidadosamente po- 
dería ser cuartelado en cruz: o primeiro cuartel, 
unha banda engolada en dúas cabezas; o segundo, 
contrapolado; o terceiro, un animal cuadrúpede, 
pasante; e o cuarto, partido, a parte dereita, uns 
paos (ou lanzas () e á esquerda, de puntos equi- 
polados, aínda que a punta deste medio cuartel 
non é visible. Ademais, o escudo non leva timbre, 
nin adobíos externos. 

O Padre Crespo, na súa obra Blasones y linajes 
de Galicia, alude a esta capela, ó panteón e fala 
dos seus escudos, mais dunha forma pouco clara 
e que non concorda co visto por nós. Dada a súa 
localización, morfoloxía exterior e disposición in- 
terna, cabe a posibilidade de que este ediculo fora, 
non só o panteón, se non tamén a capela da pri- 
mitiva Casa da Torre. 

Na desconchada parede da cabeceira pódense 
ver os restos dunhas pinturas murais ao fresco, 
en tons azuis claros, amarelos e ocres, posible- 
mente do período barroco. Enmarcadas polo arco 
apuntado da cabeceira dificilmente se aprecian as 
formas decorativas dun remate a xeito dun fron- 
tón trapezoidal con volutas esquinais e na parte 
alta do mesmo amosa tres, quizais catro, cabezas 
de querubíns alados. No lateral esquerdo pódese 
ver representada a gola e a parte alta dunha co- 
lumna, que podería ter a súa xemelga no outro 
lateral. O resto da escena, enmarcada polas dúas 
columnas, hoxe desapareceu e posiblemente se 
tratase dalgunha arcaica representación relixiosa 
ao xeito doutras pinturas das igrexas galegas. 

Apoiado no muro da cabeceira, colócase un 
sólido corpo pétreo en forma de plinto, que ben 
podería ser máis un sartego que unha mesa de 
altar ou unha basada de soporte dunha imaxe. 
Aos seus pés e de forma paralela, apréciase a 
existencia dunha lousa pétrea, deteriorada e par- 
cialmente rota, de forma trapezoidal, que na súa 
cabeceira ou parte máis ancha amosa un escudo 
tallado en relevo dun esvelto animal cuadrúpede, 
pasante, mais non no sentido do eixe principal 
do escudo, ou sexa o vertical, se non no hori- 
zontal. Na banda que leva no seu arredor, frac- 
turada en parte, amosa unha inscrición, ou lápi- 
da, que di: 


vs... (fractura) ...... AFONSO DE SARATES 
QUE SE FINOU ENO ANO DA MORTAL....... 
(parte pouco lexible, quizais PESTE) ......... 
MCCCUCXXA. 





Capela de Serantes. Vista lateral 

Capela de Serantes, Vista frontal 





Precisamente, o Padre Crespo, na súa devan- 
dita obra, indica como primeira atribución para 
Serantes: “de oro un leopardo pasante de azur, 
bordura jaquelada de sable e prata”. 

De xeito perpendicular a esta lápida, na direc- 
ción Este-Oeste da capela, existe outro enterra- 
mento máis sinxelo, cunha inscrición moito máis 
tardía, posiblemente do século XVIII, de moi difí- 
cil lectura polo forte deterioro da inscrición, onde 
escasamente pódese ler: 


AQUÍ YACE DON DOMINGO ..........(res- 
to ilexible) ........ 


As outras paredes da capela, baixo arcos apun- 
tados, amosan desvaidos restos de pintura azul 
cobalto. Na parede esquerda ábrense, de xeito 
simétrico, dous arcosolios oxivais lixeiramente 

Capela de Serantes. Bóveda e pinturas murais 

Serantes. Laúda funerar 





Capela de Serantes. Arcosollos funerarios 





apuntados, hoxe baleiros e que serviron 
para acubillar sendos enterramentos 
nobiliarios (a non ser que as sepulturas 
estean baixo terra), posiblemente rela- 
cionados co escudo armeiro da clave, 
mentres nun lateral da parede dereita 
obsérvase un terceiro e similar arco, que 
puido conter outro sartego e que hoxe 
está tapiado. 

Accédese ao interior baixando ca- 
tro desgastados chanzos de pedra po- 
los que se chega á porta da capela, rec- 
tangular e de grosas doelas, cun dintel 
monolítico de forma semicircular que 
leva esculpido en mediorelevo unha 
deteriorada figura zoomórfica que ben 
puidera ser un agnus dei (o simbólico 
año) coa cruz chantada no lombo, aín- 
da que este derradeiro símbolo case non 
se aprecia. Na parte baixa da xamba 
dereita da porta leva inscrita unha pe- 
quena cruz espatulada. No exterior e 
ao longo da fachada corre unha sinxela 
beira do tellado cunha moldura de ca- 
veto mentres por riba da beira do tella- 
do, coroando a entrada da capela, álza- 
se unha sinxela cruz grega, espida de 
imaxes, colocada sobre un pedestal cua- 
drangular. No muro que da ao Sur ábre- 
se unha ventá saeteira, estreita e con 
abertura de dobre derrame. 

O polifacético estudioso local San- 
tiago de la Iglesia, que deu a coñecer 
esta capela no Anuario de Ferrol para el 
año 1902, considera curiosa esta obra pola 
escaseza doutras similares e remonta a súa cons- 
trucción ao século XIV, considerandoa unha cons- 
trucción de reminiscencias románico-bizantinas 
mesturadas coas características dun estilo oxival 
que penetraba en Galicia de xeito tardío e con 
dificultade. 

O certo é que a evolución en Galicia do ple- 
namente arraigado estilo románico ao gótico non 
foi plenamente asumida polos canteiros galegos. 
As características do estilo oxival, tratando de 
acadar nas súas construccións a maior 
diafanidade, elevación e pureza de liñas, non se 
consegue plenamente no territorio galego, coa 
excepción dalgúns templos das ordes 
mendicantes, En todo caso, a capela funeraria 
de Serantes é unha obra do gótico tardío, de 
interese dentro da súa sobriedade, pesadume das 
formas externas e escasa ornamentación, 
semellante ás dúas capelas que se erguen no 
cemiterio de San Pedro de Muros, descritas, 
xunto coa de Serantes, na publicación La Arqui- 
tectura Gótica en Galicia, editada polo Colexio 
de Arquitectos de Galicia no ano 1986. 














MAO AN A ANDA 


Estamos a falar da construcción máis antiga 
que se conserva no concello de Ferrol, co intere- 
se engadido dunha valiosa lápida sepulcral, unha 
interesante bóveda blasonada e unhas, pouco fre- 
cuentes, aínda que estragadas, pinturas murais, non 
sendo merecente do esquecemento e o estado 
de desleixo no que se atopa. A seu pouco atraen- 
te aspecto exterior, únese o seu interior converti- 

A GUERRA PREVENTIVA 
E A DEMOCRACIA: 
UN BINOMIO IMPOSIBLE 


Por Xosé Luis Barreiro Rivas 


ai cincuenta anos, cos rescaldos da || Gue- 
rra Mundial aínda quentes, o politólogo 
J.L. Talmon referiuse por primeira vez á 
democracia totalitaria, ó demostrar a posibilidade 
de que un sistema formalmente democrático re- 
vista características de totalitarismo. A súa tese 
parte de que moi poucas veces nos enfrontamos 
a un sistema que, como fixeran Gentile para 
Mussolini e Góebels para Hitler, reclame para si a 
condición de antidemocrático, e que por iso é fre- 
cuente que o autoritarismo se refuxie detrás de 
réximes con aparencia democrática. 

A orixe da democracia totalitaria, dicía Táalmon, 
hai que buscala na convicción de que toda cir- 
cunstancia política se rexe por unha soa verdade, 
o de que para cada problema político só existe 
unha solución correcta. Poucos anós antes; en 
1949, Edgar H. Carr apuntou cara a mesma expli 
cación, aínda dende unha perspectiva inversa, dan- 
do a entender que a base do totalitarismo se atopa 
na convicción de que só hai un home —duce, fúhrer, 
caudillo o ayatolah— que ten a capacidade de in- 
terpretar a realidade política, ou de acceder á ul- 
tima verdade de cada momento histórico. Mais 
os dous viñan a coincidir en que a definición dun 
sistema totalitario non depende tanto da súa ar- 
quitectura xurídica como da mentalidade que a 
sustenta, polo que, si ben existen formas políticas 
esencialmente totalitarias, tamén é posible que un 
poder autoritario se esconda detrás dun decora- 
do democrático. 

Se Talmon e Carr volvesen agora sobre os seus 
pasos non terían ningunha dúbida de que a políti- 
ca internacional despregada por Occidente, baixo 
a inspiración de Bush, non é máis que un totalita- 
rismo democrático asentado sobre unha soa forma 
de ver e interpretar a realidade, sen que a arqui- 
tectura xurídica do. sistema teña máis aplicación 
que a de ratificar con entusiasmo as propostas do 
líder. Fronte ás primeiras e máis hiperbólicas lec- 
turas dos acontecementos do 1|-S de 2001 . cunha 
opinión dominante que apuntaba cara a apertura 
dun novo ciclo na historia da humanidade, a pers- 
pectiva do ano e medio transcorrido dende entón, 
veu demostrar que está sucedendo exactamente 
o contrario, e que, lonxe de estar servindo para 


unha reconsideración avanzado das formas de con- 
vivencia, seguridade e solidariedade internacional, 
o clamoroso baleiro da Zona Cero de Nueva York 
estanos abocando a unha perigosa regresión da 
cultura política internacional, que parece moito 
máis próxima a imitar a paz armada do período 
de entreguerras que a continuar co lento proceso 
de construcción dunha orde mundial baseada no 
liderato da ONU e na acción dos seus organismos 
especializados. 

Para explicar esta deriva dos acontecementos, 
e para facelo sen obviar a importancia do discur- 
so belicista de Bush, non nos queda máis remedio 
que admitir que a guerra preventiva que se pre- 
para contra lraag, principio dun novo deseño 
xeopolítico do Medio Oriente, estaba xa decidida 
antes do atentado terrorista contra as Torres 
Xemelgas, e que o inesperado derrube do World 
Trade Center non é máis que un pretexto, 
oportunistamente elixido, para lexitimar e popu- 
larizar un novo modelo de seguridade militariza- 
da que se está desenvolvendo en aberta contra- 
dicción co discurso vixente durante a segunda 
metade do século XX. E iso quere dicir que, lonxe 
de estar ante unha vasta operación contra as re- 
des do mal e contra os “Estados vándalos” que as 
apoian, estamos ante o rexurdimento da guerra 
como instrumento de control da política inter- 
nacional e das súas derivacións económicas, e 
que, en vez de limitar a nosa observación ós 
obxectivos bélicos expresamente sinalados pola 
Casa Branca, teremos que empezar a fixarnos no 
amplo proceso de reestructuración mundial que 
se adiviña detrás dos desafiantes discursos de Bush 
e dos seus aliados. 

Para explicar o por qué deste xiro, e dando 
por supostos os grandes intereses económicos e 
o renovado valor estratéxico do Medio Oriente, 
tamén hai que contar cun cambio radical na in- 
terpretación do papel internacional dos Estados 
Unidos, que, despois de adentrarse no difícil e 
ingrato papel de brazo armado dos consensos 
internacionais, parecen empeñados agora en re- 
cuperar o papel de potencia militar hexemónica, 
sen máis obxectivo que o de garantir a súa segu- 
ridade e os seus intereses, e con plena lexitima- 





ción para usar a forza na forma e o lugar en que 
se considere oportuno. E iso é tanto como dicir 
que puxemos rumbo a un novo imperialismo 
americano que ameaza con saltar polos aires o 
débil entramado da legalidade internacional e 
volver ós erros que cimentaron o antiamerica- 
nismo de noutrora. Porque só dende este su- 
posto se pode explicar o teimoso tensionamen- 
to dunha orde internacional que non está 
preparada para soportar o desafiante cerco de 
Bush á ONU, o acoso político ós países aliados 
de América, e o irracional e imprudente despre- 
zo das correntes de democratización das políti- 
cas e OS Órganos que, como o Tribunal Penal In- 
ternacional (TPI), tratan de asentar unha orde 
baseada nun certo pluralismo axiolóxico e estra- 
téxico e nunha separación dos poderes encarga- 
dos de realizalo. 

Isto non obstante, creo que cometeriamos 
unha enorme equivocación se pensasemos que 
tódolos cambios que están operando no mundo 
teñen a súa orixe e a súa forza nos intereses 
americanos e na burda nostalxia da súa hexemo- 
nía política e militar. Porque as causas desta si- 
tuación teñen, cando menos, estes importantes 
contextos: 


a) A crise da URSS e a caída do muro de 
Berlín, que, ademais de contribuír a unha mo- 
mentánea sensación de “fin das ideoloxías” e 
a súa correspondente articulación dun discur- 
so Único netamente occidentalista, retornaron 
ós Estados Unidos o papel fáctico de potencia 
hexemónica, no fío mesmo dunha mentalidade 
imperial non repugnada. 

b) A división e o medo escénico que se 
apodera de Europa á hora de propoñerse 
como centro dun espacio político e económi- 
co que restaure o pluralismo internacional e 
modere o papel tutelar dos Estados Unidos, e 
a evidente debilidade que xera na Unión Eu- 
ropea o papel de golden bridge desenvolto polo 
Reino Unido. 

Cc) A incapacidade da ONU para articular 
políticas de desenvolvemento eficaces, e o 
conseguinte aumento das tensións percibidas 
como ameazas para a estabilidade do primeiro 
mundo. 

d) A renuncia de Europa ós equilibrios in- 
teriores de forza, que serviu para desactivar 
OS seus aparatos militares e fiar a súa defensa 
á máquina militar americana, co pernicioso e 
involuntario efecto de entregarlles tamén a 
nosa voz en toda a xeografía dos conflictos. 

e) A lenta transición de China cara o mer- 
cado, a súa consecuente orientación cara o 
desenvolvemento das estructuras producti- 
vas, e a súa práctica aceptación dun equili- 


brio mundial baseado na inexistencia de fron- 
teiras quentes entre os dous grandes bloques 
do futuro: un occidental, liderado por Esta- 
dos Unidos e outro oriental, no que China 
está chamada a desempeñar o papel de gran- 
de potencia. 

f) A articulación efectiva de numerosos 
movementos islamitas que dificultan o des- 
envolvemento político dos Estados da súa 
área e externalizan cara o noso mundo unha 
parte da protesta contra os seus propios ti- 
ranos. 

g) A crecente desestabilización económica 
e política dos países en desenvolvemento, que 
aumenta a sensación de reducto económico e 
social que se xera nos países desenvolvidos e 
que serve de pretexto e aliciente para as polí- 
ticas defensivas. 


A política desenvolta por Estados Unidos 
—que tamén Europa considerou adecuada-— está 
entrando nunha dinámica chea de perigosos sín- 
tomas, que nos retrotraen a un belicismo que 
parecía esquecido. O terrorismo impón a súa 
lóxica —a violencia só dialoga coa violencia-—, e as 
democracias máis avanzadas empezan a realizar 
perigosas automutilacións en nome da súa pro- 
pia defensa. A idea de crear unha lei internacio- 
nal substitúese sen rubor pola guerra preventiva 
e as intervencións exemplarizantes. A tendencia 
a fortalecer a capacidade de arbitrio da ONU 
substitúese polo acollemento ó paraugas protec- 
tor do militarismo americano. Os leves progre- 
sos cara unha política internacional pluralista e 
cara un sistema equilibrado de xestión dos con- 
flictos se substitúen agora por un único actor non 
responsable (Estados Unidos), que coñece os 
problemas, determina e executa a súa solución e 
xulga as súas propias intervencións. Como con- 
dición de eficacia contra o terrorismo, os esta- 
dos asisten impasibles ó deterioro dos dereitos 
humanos e de tódalas garantías relativas á liber- 
dade das persoas, tan perceptible no interior dos 
Estados e nas reformas lexislativas en cascada, 
como no escenario político e xurídico interna- 
cional. E, finalmente, a creación abusiva do que 
Duverger definiu como fascismos exteriores 
(Guantánamo, Afganistán, Israel, etc.), crean es- 
pacios inmunes ós controis de legalidade das 
democracias avanzadas. 

Neste ambiente xeral, o rechazo de Estados 
Unidos á creación do TPI supón unha decisión 
de gravidade soamente comparable á que pro- 
dúcese cando a Unión Europea cede ante a de- 
manda de Bush e acepta exención de xurisdic- 
ción a favor do persoal militar e diplomático 
americano. Porque esa simple cesión equivale a 
destruír a credibilidade do sistema penal inter- 

nacional, e a aportar a proba do nove de que 
todo está sometido ó xogo de forzas desprega- 
do polas grandes potencias e coalicións interna- 
cionais, e que, tanto a protección dos dereitos 
humanos como a existencia dunha xustiza inter- 
nacional independente, constitúen avances pu- 
ramente formais, que quebran ou se excepcio- 
nan, tanto interna como externamente, mediante 
razoamentos estrictamente supeditados a un 
marco de seguridade definido a conveniencia. Por 
iso creo que, falando en estrictos termos axioló- 
Xicos, resulta máis conveniente, necesario e efi- 
caz denunciar o ataque contra os instrumentos 
da paz, que se xera e opera dende as nosas so- 
ciedades e ordes políticos, que condenar dunha 
forma xenérica e acrítica o uso da violencia legal 
e incluso terrorista. Porque a paz só pode ser o 
resultado dunha crecente institucionalización da 
xustiza e a solidariedade, e porque, si deixamos 
que se destrúan ou aparquen os instrumentos 
creados para deseñar e executar a nova orde in- 
ternacional (a ONU, o TPl e as axencias de des- 
envolvemento), podemos sorprendernos a nós 
mesmos reclamando e xustificando as interven- 
cións armadas que se fan inevitables cando fra- 
casan a política e a xustiza. 

Fronte á perfecta definición dos límites do 
poder democrático, estatal ou internacional, o 
modelo autoritario móvese nun márco- sempre 
borroso, máis debedor dos formalismos legais 
que dun control político independente. E inéste 
sentido pode dicirse que a ruptura do sistema 
de contrapesos plurais que conformaron as de- 
cisións do Consello de Seguridade da ONU, só 
pode levarnos á substitución dunha orde inter- 
nacional potencialmente orientada ó debate e ó 
consenso por outro de carácter autoritario —con 
formalidade consensuada e eficacia unilateral— 
que, interpretando o mundo a partir do que J. L. 


A 

Talmon denominaba como unha mente totalita- 
ria, marca a pauta de interpretación de toda a 
realidade mundial. A desorde internacional e a 
violencia estanse prologando no noso propio 
mundo cunha inexplicable conivencia de moitos 
intelectuais e políticos e dunha ampla represen- 
tación da opinión pública europea. E incluso re- 
sulta estraño que, no marco do pacifismo desen- 
volto por instancias tan importantes como o 
propio Vaticano, se deixen pasar case desaperci- 
bidos os ataques internos ás estructuras da paz, 
mentres se insiste nunha denuncia xenérica da 
violencia que resulta disfuncional e estéril no 
marco político das sociedades avanzadas. 

Se ben é certo que as decisións de Bush po- 
den abocarmos á batalla preventiva de lrage a 
incendiar o Medio Oriente, non debemos esque- 
cer que o discurso político despregado polos no- 
sos dirixentes xa está favorecendo un militarismo 
exacerbado, que reclama o seu protagonismo en 
aberta contraposición coa xustiza e o dereito. E 
iso é tanto como abrir as portas a unha perigosa 
reestructuración dos equilibrios mundiais que, 
asentados sobre o rearme, os bloques e a presión 
internacional, prefiguran un escenario máis temi- 
ble, máis amplo e máis duradeiro que a batalla de 
Iraq. Por iso convén lembrar que, máis alá das 
razóns políticas e humanitarias que as socieda- 
des occidentais empezan a exhibir en contra da 
guerra, tamén existe unha razón moral que com- 
promete a nosa conciencia persoal coa paz e a 
xustiza. Porque, aínda que non podamos parar o 
ataque, podemos impedir que a victoria sexa 
proveitosa. E porque, si nos convencen de que 
gañamos algo practicando a violencia institucio- 
nal, xa non faremos outra cousa que ir de guerra 
en guerra. 88 


Forcarei, 28 de febreiro de 2003 


Xosé Luis Barreiro Rivas e Director do Departamento de Ciencia Política e da Administración da Universidade de Santiago 

Dende os 3 anos tódalas idades 





TRES INVESTIGADORES DA ESTACIÓN DE 





BIOLOXÍA MARIÑA DA GRAÑA REGRESAN 
DUNHA EXPEDICION CIENTÍFICA 
A ANTARTIDA 


avier Cristobo, Pilar Ríos e Oscar García 

Álvarez, participaron durante trinta e oito días, 

entre o 24 de xaneiro e o 3 de marzo de 2003, 
nunha expedición científica na Antártida denomi- 
nada BENTART 2003 que se desenvolveu nunha 
zona pouco coñecida deste continente como é o 
Mar de Bellingshausen. 

A experiencia desenvolveuse integramente a 
bordo do Buque de Investigación Oceanográfica 
Hespérides pertencente á Armada Española e xes- 
tionado polo Consello Superior de Investigacións 
Científicas. A representación científica de Galicia 
nesta expedición foi moi alta xa que ademais dos 
científicos da Graña, participaron outros tres da 
Universidade de Vigo, un da Universidade da Co- 
ruña e un contrames- 
tre do Instituto Espa- 
ñol de Oceanografía. 
Ademais, entre a tripu- 
lación, o comandante 
Francisco José Cortés 
Uria é da Coruña, o 
segundo Comandante 
Germán Seoane-Pam- 
pín é de Ferrol, ó igual 
que algúns suboficiais 
de ponte e de maqui- 
nas, mariñeiros e coci- 
ñeiros. 

A bordo do Hespé- 
rides, o equipo desta 
expedición simulta- 
neou a mostraxe tradi- 
cional con pesadas dra- 
gas de caixa e rastras 
para a recollida de in- 
vertebrados dos fon- 
dos mariños, con tec- 
noloxías máis sofisticadas, como o rastrexo 
mediante “eco sonda multihaz”, para a busca de 
fondos aptos para o arrastre, a toma de datos 
físicos e biolóxicos da columna de auga mediante 
CTD, a inmersión de robots submarinos opera- 
dos dende a superficie para a observación directa 
das comunidades e o mantemento de animais 
Vivos nos acuarios instalados a bordo destinados a 
servir de base a diversos estudios experimentais 
con peixes e vermes poliquetos. Ademais disto, a 
dura tarefa de tamizado en cuberta de centos de 


OA AS OS 


quilos de lodos ocuparon as 24 horas, ininte- 
rrompidas, durante 38 fríos días de traballo na 
Antártida. ; 

Na campaña dirixida por Ana Ramos do Insti- 
tuto Español de Oceanografía de Málaga, o equi- 
po de científicos desprazouse ata a zona meridio- 
nal da península Antártica e o mar de 
Bellingshausen, un dos tres grandes mares xela- 
dos da Antártida, para dar continuidade ás inves- 
tigacións que se levaron a cabo durante as cam- 
pañas BENTART 94 e BENTART 95, profundando 
no estudio integrado do ecosistema bentónico do 
océano austral. 

O estudio en particular da fauna recollida 
comezará a partir do mes de maio, cando trala 


chegada do Hespérides de novo a España, as 
mostras recollidas se distribúan a cada un dos in- 
vestigadores participantes dos 15 centros de in- 
vestigación implicados de toda España. En con- 
creto, na Estación de Bioloxía Mariña da Graña, 
estudiaranse tres grupos de moluscos e as 
esponxas. Aínda é pronto para adiantar resulta- 
dos, os investigadores confirman que se describi- 
rán especies novas para a ciencia e aportaranse 
datos moi valiosos para o coñecemento desta 
rexión do planeta. 88 

































EERRDEERASRIO ERRA RIAIS DNA RAR NRRRIPOAO PASA AA, 


CAMPAÑAS... 


IDE PAZ, 
NON DE GUERRA! 


APOIO á PLATAFORMA CULTURA CONTRA A GUERRA, que estiveron levan- 
do a cabo a CAMPAÑA DE MILLÓNS DE VOCES COA NOSA FIRMA DICIMOS 
NON Á GUERRA en tódalas cidades de España para recoller firmas en contra da 
' guerra, O texto a asinar dicía o seguinte: 


“A Guerra que o Goberno de EE.UU. quere desencadear contra Íraq, co 
apoio doutros gobernos entre eles o español, parécenos profundamente 
inxusta. 


O Goberno Español pretende decidir unilateralmente a intervención na 
guerra, de espaldas á cidadanía e sen ternos consultado previamente. 


Os e as abaixo firmantes, dende as nosas conviccións políticas plurais e 
dende as nosas conviccións morais, manifestamos a nosa absoluta oposición 
a esta guerra, e esiximos ó goberno español que non nos implique de ningún 
modo nela". 





$ Señores e Señoras do PP: 


“ Permitídenos por favor ser: 
- Desleais 
- Inxenuos 
- Irresponsables 
- Rencorosos 
- Ata cans ladradores 


# Mais deixádenos decir: 


- NON ?. - e SI : 

- Á GUERRA | PAZ 

- ÁS GUERRAS O Pp 

- ÁS MASACRES 

- ÁS MORTES DE INOCENTES - ATOLERANCIA 

- ÓS ATENTADOS 

- ÓS TIRANOS j , CIA 
SÓ TERRGASNO - - ADISCREPAN 

- Á VIOLENCIA DE XÉNERO 


- ATODAS CLASES DE VIOLENCIA - ACONVIVENCIA 













Saudamos co noso apoio e con esperanza a iniciativa presentada o pasado 13 de marzo ó 


público e á prensa no salón de actos do Ateneo, por IU-EU para a CREACIÓN en FERROL dun 
MUSEO adicado ó MUNDO DO TRABALLO 


Ferrol 
TESE NO 13 de marzo 
ez | á o VAIA 
al Pe NN Ñ (Iso zoo UN 
Í nn LAS : : 


|[RS 





INFORME DESFAVORABLE da Dirección Xeral do Patrimonio da Xunta de Galicia á 
solicitude do Concello de Mugardos para a Modificación Puntual n”6 ó Plan Xeral de Ordena- 
ción Municipal de Mugardos, pretendida por este Concello para facilitar a ubicación da PLAN- 
TA DE GAS, polos seguintes motivos: 


“ No caso do Xacemento romano de Caldoval, a empresa “Regasificadora del Noroeste 
S.A.” solicitou a realización das pertinentes actuacións arqueolóxicas a efecto de valora-la 
potencialidade arqueolóxica do xacemento. Nos informes arqueolóxicos da actuación 
indícase a existencia de restos arqueolóxicos, en concreto parte dunha vila romana cun 
estado de conservación do rexistro arqueolóxico que posibilita a súa musealización e pre- 
sentación ó público. 






































ÚNICA CANDIDATURA PRESENTADA E ELIXIDA PARA AS ELECCIÓNS DA XUNTA 
DIRECTIVA DO ATENEO FERROLÁN O PASADO DÍA 3 DE MARZO. 


PRESIDENTE: ELISEO ZAERA RÍOS 
VICEPRESIDENTA: HORTENSIA PÉREZ LANDEIRA 
SECRETARIA: DOLORES RIESGO FERNÁNDEZ 
TESOUREIRO: MIGUEL PÉREZ ENGUÍDANOS 


CONTADOR: MIGUEL LLANOS GRANADO 


BIBLIOTECARIA: DOLORES ORUEZABALA ROMERO 
VOCAIS: VÍCTOR FERNÁNDEZ GABEIRAS 
JUAN GALDO GARCÍA 
JUAN CEBRAL RODRÍGUEZ 


ROSA M? DE CAL Y CORTINA 


SOCIOS e SOCIAS: 
A Asemblea xeral asumiu o reto de superala situación económico / financeira do noso Ateneo 
[RIN RoEUE 

Lo]: [olio Ao [eN NU EN 


AU MICO taes ENTE ALEN SEU 
Recuperación dos Veteranos ausentes. 


# Non se descartou (hai que planificalo) unha COTA EXTRAORDINARIA (se funciona a Campa- 
(EF SERA) 


Os nosos mellores desexos para a curtametraxe “As 
Muxicas” do ferrolán C. Alberto Alonso, que 
despois de “The End”, con “As Muxicas” o galego 
toca o tema da morte, está sendo recompensa- 
do por prensa e críticos e aspira a diferentes pre- 
mios entre os que destacamos: 


- Seleccionado para competir no IV Concurso de 
Curtametraxes “Versión Española /SGAE” 


- Seleccionado para a Sección Informativa da “IV edi- 
ción del Festival Internacional de Cine de Las 


Palmas”, que se desenvolverá na capital Gran Canaria entre o 28 de marzo e o 5 de abril de 2003. Dita — 


Sección estructurouse en tres apartados de obras: internacionais, estatais e documentais, nos que se 
ofrecerán en torno a medio centenar de traballos entre os que tamén se poderán ver varias produccións 


galegas como Bellas Durmientes de Eloy Lozano, Días de Boda de Juan Pinzás o Bono Furcia de 


Alex Sampayo e Pekas, 


- Preseleccionado para optar á XII Edición dos Premios Goya para A Mellor Curtametraxe. 

SOCIAS e SOCIOS 


dende a Directiva do ATENEO FERROLÁN 
OS Queremos recordar a necesidade 
que temos de incrementar 
O número de socios 
e socias 


O Bx E OCA 
100 Socios / Socias MÁIS 


MOITAS GRACIAS A TODOS/AS POLO ESFORZO 

Presentación: 


Poetas: 


Músicos: 


Artistas Plásticos: 


CONTRA A MAREA NEGRA 


Acto Solidario e Reivindicativo 
o o día 31 de Xaneiro 


Anxela Abalo 


Estevo Creus 
(Costa da Morte, Burla Negra) 


Alexandre Nerium 
(Fisterra, Burla Negra)) 


Xosé Leira 
(Ferrol, Burla Negra) 


Rosa Méndez 
(Ferrol, Burla Negra) 


Chiculate 
María Manuela 
Paloma Suanzes 
Julie Guravich 


Alfonso Costa 
Manuel Patinha 


Durante a celebración do festival, os artistas plás- 
ticos realizaron un mural que está exposto na 
balconada do Ateneo Ferrolán como recordo do 
que non deberá suceder ..... 


Organiza; 


Ateneo Ferrolán 


Plataforma ““ Contra A Burla Negra” 


Colabora: 


Concellería de Cultura de Ferrol 





at Aa — 


dú O PARNASO 


NUNCA MÁIS 
NUNCA MÁIS 
NUNCA MAIS 
NUNCA MÁIS 


Q 
U 
E 


NUNCA MÁIS 
NUNCA MÁIS 
NUNCA MÁIS 
NUNCA MÁIS 
NUNCA MÁIS 


MÁIS QUE NUNCA: NUNCA MÁIS, MÁIS QUE NUNCA: 
NUNCA MÁIS, MÁIS QUE NUNCA: NUNCA MÁIS, MÁIS 
QUE NUNCA: NUNCA MÁIS, MÁIS QUE NUNCA: NUNCA 
MÁIS, MÁIS QUE NUNCA: NUNCA MÁIS, NUNCA MÁIS, 
MÁIS QUE NUNCA: NUNCA MÁIS, MÁIS QUE NUNCA: 
NUNCA MÁIS, MÁIS QUE NUNCA: NUNCA MÁIS, MÁIS 
QUE NUNCA: NUNCA MÁIS, MÁIS QUE NUNCA: NUNCA 
MÁIS, MÁIS QUE NUNCA: NUNCA MÁIS, MÁIS QUE 
NUNCA: jNUNCA MÁIS, MÁIS QUE NUNCA: NUNCA MÁIS, 
MÁIS QUE NUNCA: jNUNCA MÁIS, NUNCA MÁIS, NUNCA 
MÁIS, NUNCA MÁIS, NUNCA MÁIS, NUNCA MÁIS, NUNCA, 
MÁIS, NUNCA MÁIS, NUNCA MÁIS, NUNCA MÁIS, NUNCA 
MÁIS, NUNCA MÁIS, NUNCA MÁIS, NUNCA MÁIS, NUNCA 
MÁIS, NUNCA MÁIS, NUNCA, MÁIS, NUNCA MÁIS, NUNCA 
MÁIS, NUNCA MÁIS, NUNCA MÁIS, NUNCA MÁIS!!! 


Rosa Méndez Fonte 


l 
Penetrou o fuel oil 


Nas badías do teu corpo 
Como un semen negro 


e saímos á rúa 
Para esixir o castigo 
Do violador 
e os seus cómplices, 


Os nosos berros 

en Muxía, Compostela e Madrid 
ficarán para sempre inscritos 
nos pentagramas da carraxe 

e nos futuros caleidoscópicos 
dos pobos ergueitos. 


; Xosé Leira López 

BA 


O PARNASO “ 


DONIÑOS. 


A luz da Aurora doncela 


cangou coas pencas da rabia: 


formigas en pé de guerra, 
bolen ó pé da montaña. 


Á alegría da mañá 
cuspíronlle na faciana: 
foron fusila-lo ar; 

foron mata-la pantasma. 


we 


Dous rapaces marisquean 
unha colleita de balas: 
metálicos longueiróns 
encol da area aviltada. 


Erqguense as vagas, iradas, 
xostregando a aba da praia 
e venta un vento furado, 
con pespunte de metralla. 


w 


Están fartos de ecoar, 

os montes desta valgada, 
foguetes que non son festa; 
tronos de falsa tronada. 


E cala o monte, morcón; 

a lagoa, aqueloutrada; 

as vagas, que se alporizan, 
en roncallos, despeiteadas: 


x 


o mar zafráñalle á area, 

que non trouse os proxectís; 
que consinta que apadumen 
as súas dunas sourís. 


Rebilba aire estordegado 
e, cheo de zuna, zoa, 
dende Outeiro ata Fontá; 
dende Penencia ata a Croa. 


LS 


Quérelle aprender, o mar, 
ó areal, a maneira 

de se erguer cal un roncallo 
bravú de vaga mareira, 


e, con ondas da areeira, 
varrer aquela ferida, 
aberta na aba de A Croa, 
tal que de feras gorida. 


x 


E, xa co mal estiñado;, 
tornar á paz primitiva: 
o amor da area e do mar; 
deixar verdea-la vida. 


Lagarto quecendo ó Sol; 

un curro de sendeiriñas 
-antucas de carne mol, 
abertas entre as herbiñas-. 


x 


Soñar da mansa lagoa. 

Na praia, os dedos de brisa, 
nos febles talos do feo, 
citolando unha cantiga, 


pero cantiga de paz, 

que non berro da metralla; 
non ós gargallos de chumbo 
cuspidos encol da praia. 


# 


Non apadumedes máis 

á Natureza aviltada, 

cos falos deses fusís, 
entre collóns de granadas. 


iAfastade o eco de querra.! 
“Apazugade as espadas". 


TEMPO DE SANTOS. 


Hai unha caracocha por riba dun penedo, 

que deita os seus ourizos no medio dun bardal. 
Custa tanto collelos, por mor das súas silveiras, 
que coido que no mundo non haxa cousa igual. 


Eu fixen unhas luvas dun saco de patacas; 
metín miña cachola nun balde de metal; 
furei por entre as silvas, collín as degraídas, 
cocinas como zonchos e fixen un colar. 


Colgueino no meu colo e dinlle dúas voltas. 

Saín ó eiró de presa, por me poder runflar 
diante dos meus amigos e, así, darlles xenreira. 
iXa me levaba o demo podelos atopar! 


Ollei ó Xuaniquico e mailo Pitochoco, 

sentados nunha fonte, de costas para min. 
Chameinos, reviráronse e nunca tal fixeran, 
pois non me chistou nada, daquela, o que lles vin: 


cangados no pescozo, cada un o seu rosario, 
rillaban nas mamotas aqueles lacazáns. 

E tiñan licatro voltas!! iMala centella os coma! 
Eu vólvome prá casa. IXa non quero xogar! 


elino Sisto Deibe 


TE ET nn Marcelino Sisto Deibe 











eixe 
Si, eu son un peixe. Pero entretanto habito aquí; nesta Gnda 
oceánica. Este lugar onde se amplía a memoria máis etérea 
dos argazos, e quizais, a morte máis absoluta das especies. 
Pero eu, entretanto estou aquí; no medio das especies: ris- 
ras, ris-ras, ris-ras 


esperando a ferida. 


Porque eu espero a ferida. Durante moito tempo andiven 
pendurado dos balcóns; buscando o espacio. Daquela, o mar 
era unha caixa donde non se cabía, e eu pensaba, que anté 
todo, cabía a posibilidade de que eu fose outro animal, outro 
obxeto, outra semente. Pero non. Eu son un peixe. Buceo no 
xardín e no autobús. 


Son un peixe. Nada máis que iso. Un peixe. 
Ris-ras, ris-ras, ris-ras... 


Esperando a ferida. 








Pero aínda non sei como foi a miña transformación. Primeiro 
apareceu a linguaxe, despois o signo, e por último a sintaxe 
confundiu O meu corpo coa palabra, O meu sexo coa distan- 
cía, Os meus ollos con mapas detallados da paisaxe. 


; E todo foi así: 
Ris-ras ris-ras ris-ras 


Como un novo holocausto entre as escamas. 

Si, eu son un peixe. 

á ordo a barriga do hidroavión; as nubes e as marcas na area 
caída a praia 


onde vin, asustado 


como me medraban as patas. 


ssa Estevo Creus 


LEVAMOS O CREPÚSCULO TATUADO NAS CADERNAS 


Levamos o crepúsculo tatuado nas cadernas, 
a vixilia da bruma nas áncoras da noite, 
O esvaecer do pano cinguido ao ergueito mastro, 
o ensalitrado músculo estrado na entreponte. 


Sucamos sobre a escuma o ventre das golfeiras, 
o vendaval oufano que emerxe do horizonte, 
os iris das correntes quereflicten a lúa, 
os ósos areados que nas coieiras dormen. 


.-... E medramos mollados ao son da remadoira 
nos vieiros silentes de cómaros salobres 
entre lastras doentes, decrépitas, no pélago ... 


E agardamos calados a silenciada morte 
— sen mirarnos os prados que verdegan a terra — 
ensamblados nos dentes deste cruel galipote. 


Alexandre Nerium ; 

